
ΝΟΜΟΣ ΥΠ· ΑΡΙΘ. 1969 

Εταιρείες επενδύσεων χαρτοφυλακίου, αμοιβαία κεφάλαια, διατά¬ 
ξεις εκσυγχρονισμού και εξυγιάνσεως της κεφαλαιαγοράς και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

ΚΕΦΑΛΑΙΟ Α' 

ΕΤΑΙΡΙΕΣ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ 
Άρθρο 1 

1. Η εταιρία επενδύσεων χαρτοφυλακίου είναι ανώνυμη 
εταιρία με αποκλειστικό σκοπό τη διαχείριση χαρτοφυλακίου 
κινητών αξιών. Κινητές αξίες κατά την έννοια αυτού του 
νόμου είναι οι μετοχές, οι ομολογίες, τα ομόλογα,οι τίτλοι 
μεριδίων αμοιβαίων κεφαλαίων, τα πιστοποιητικά καταθέ¬ 
σεων του άρθρου 9 του α.ν. 148/1967 (ΦΕΚ 173 Α’), τα 
έντοκα γραμμάτια του Δημοσίου και άλλα χρηματιστηριακά 
πράγματα. Η εταιρία αυτή διέπεται από τις διατάξεις του 
παρόντος νόμου και από τις κείμενες διατάξεις για τις 
ανώνυμες εταιρίες. 

2. Το μετοχικό κεφάλαιο της εταιρίας επενδύσεων 
χαρτοφυλακίου έχει ελάχιστο ύψος δραχμών πεντακοσίων 
εκατομμυρίων (500.000.000), που καταβάλλονται ολοσχερώς 
κατά τη σύσταση της εταιρίας. Το ανωτέρω ποσό μπορεί 
να αυξάνεται με απόφαση της επιτροπής κεφαλαιαγοράς. 
Σε περίπτωση αυξήσεως του κατώτατου ορίου του μετοχικού 
κεφαλαίου των εταιριών επενδύσεων χαρτοφυλακίου, για 
τον υπολογισμό του ελάχιστου αναγκαίου ύψους του 
μετοχικού κεφαλαίου των εταιριών επενδύσεων χαρτοφυ¬ 
λακίου που λειτουργούν, λαμβάνονται υπόψη τα ίδια κεφά¬ 
λαια των εταιριών αυτών. 

3. Το μετοχικό κεφάλαιο της εταιρίας επενδύσεων 
χαρτοφυλακίου συγκροτείται από εισφορές μετρητών και 
κινητών αξιών της παραγράφου 1, οι οποίες πληρούν τις 
προϋποθέσεις του άρθρου 4 παρ.1 περιπτ. α' και β'. 
Επιτρέπεται επίσης η εισφορά κινητών και ακινήτων πραγ¬ 
μάτων, που εξυπηρετούν λειτουργικές ανάγκες της εταιρίας. 
Οι εισφορές του προηγούμενου εδαφίου δεν επιτρέπεται 
να υπερβαίνουν το ένα δέκατο του μετοχικού κεφαλαίου 


της εταιρίας. Η αποτίμηση της αξίας των ως άνω κινητών 
αξιών, καθώς και των κινητών και ακινήτων πραγμάτων, που 
εισφέρονται στο μετοχικό κεφάλαιο της εταιρίας επενδύ¬ 
σεων χαρτοφυλακίου, γίνεται σύμφωνα με το άρθρο 9 του 
κωδικοποιημένου νόμου 2190/1920, εφαρμοζομένων ως 
προς τις κινητές αξίες αναλόγως των διατάξεων των παρ. 
2 και 3 του άρθρου 4 του παρόντος. 

Άρθρο 2 

, 1. Για να εκδοθεί άδεια σύστασης της εταιρίας επενδύ¬ 
σεων χαρτοφυλακίου σύμφωνα με τις διατάξεις της νομο¬ 
θεσίας για τις ανώνυμες εταιρίες, απαιτείται να έχει 
χορηγηθεί από την επιτροπή κεφαλαιαγοράς άδεια λειτουρ¬ 
γίας της εταιρίας. Όμοια άδεια απαιτείται" και για τη 
μετατροπή υφιστάμενης εταιρίας σε· εταιρία επενδύσεων 
χαρτοφυλακίου. 

2. Για τη χορήγηση από την επιτροπή κεφαλαιαγοράς της 
άδειας λειτουργίας εκτιμώνται η οργάνωση, τα τεχνικά και 
οικονομικά μέσα της εταιρίας, η αξιοπιστία και η πείρα των 
προσώπων που πρόκειται να τη διοικήσουν και η καταλλη¬ 
λότητα των ιδρυτών για τη διασφάλιση της χρηστής 
διαχείρισης της εταιρίας. Τα κριτήρια αυτά μπορούν να 
εξειδικεύονται με απόφαση της επιτροπής κεφαλαιαγοράς. 

3. Για κάθε τροποποίηση του καταστατικού της εταιρίας 
επενδύσεων χαρτοφυλακίου, όπως και για την αύξηση του 
μετοχικού της κεφαλαίου, απαιτείται απόφαση της επιτρο¬ 
πής κεφαλαιαγοράς. 

Κάθε δημοσίευση κατά την έννοια του άρθρου 7β του κ.ν. 
2190/1920, που αφορά τροποποίηση, του καταστατικού 
εταιρίας επενδύσεων χαρτοφυλακίου ή αύξηση του μετοχι¬ 
κού της κεφαλαίου γνωστοποιείται στην επιτροπή κεφα¬ 
λαιαγοράς. 

4. Η εταιρία επενδύσεων χαρτοφυλακίου υποχρεούται να 
αναγράφει κάτω από την εταιρική της επωνυμία τον αριθμό 
της άδειας λειτουργίας. 

5. Απαγορεύεται στην εταιρία επενδύσεων χαρτοφυλακίου 
να εκδίδει ιδρυτικούς τίτλους. 

Άρθρο 3 

1. Η εταιρία επενδύσεων χαρτοφυλακίου έχει την υπο¬ 
χρέωση να υποβάλει αίτηση εισαγωγής των μετοχών της στο 

Χρηματιστήριο Αξιών Αθηνών εντός εξαμήνου από τη 
σύστασή της. Η εισαγωγή των μετοχών αυτών γίνεται 
σύμφωνα με τις διατάξεις που ισχύουν εκάστοτε για την 
εισαγωγή μετοχών στο χρ; ιματιστήριο αξιών με εξαίρεση 
την παράγραφο 1.3 του άρθρου 3 του π.δ. 350/1985 (ΦΕΚ 
126 Α') και με την πρόσθετη προϋπόθεση ότι το πενήντα 
τοις εκατό (50%) τουλάχιστον του μετοχικού κεφαλαίου της 
εταιρίας επενδύσεων χαρτοφυλακίου θα έχει τοποθετηθεί 
σε αξίες, σύμφωνα με τη νομοθεσία που ισχύει εκάστοτε 
σχετικά με την υποχρεωτική τοποθέτηση των διαθεσίμων 
των εταιρειών επενδύσεων χαρτοφυλακίου. 

2. Εάν η εταιρία επενδύσεων χαρτοφυλακίου, μέσα σε έξι 
(6) μήνες από τη σύστασή της, δεν έχει εισαγάγει τις 
μετοχές της στο Χρηματιστήριο Αξιών Αθηνών η επιτροπή 
κεφαλαιαγοράς ανακαλεί την άδεια λειτουργίας της και η 
εταιρία επενδύσεων χαρτοφυλακίου τίθεται υπό εκκαθάριση. 
Εφ’ όσον η καθυστέρηση αυτή οφείλεται σε ανωτέρα βία η 
επιτροπή κεφαλαιαγοράς τάσσει στην εταιρία επενδύσεων 
χαρτοφυλακίου εύλογη προθεσμία για την ολοκλήρωση της 
διαδικασίας εισαγωγής των μετοχών της στο χρηματιστήριο, 
η οποία μπορεί να παρατείνεται εφ' όσον συντρέχει ανωτέρα 
βία. Εάν εντός και αυτής της προθεσμίας δεν ολοκληρωθεί 
η εισαγωγή των μετοχών της εταιρίας επενδύσεων χαρτο¬ 
φυλακίου στο χρηματιστήριο, η επιτροπή κεφαλαιαγοράς 
ανακαλεί την άδεια λειτουργίας της και η εταιρία επενδύ¬ 
σεων χαρτοφυλακίου τίθεται σε εκκαθάριση. 

Άρθρο 4 

1. Τα διαθέσιμα των εταιριών επενδύσεων χαρτοφυλακίου 
τοποθετούνται αποκλειστικά: 

α. Σε κινητές αξίες εισηγμένες στην κύρια αγορά 
χρηματιστηρίου αξιών κράτους-μέλους της Ε.Ο.Κ., στην 
παράλληλη αγορά του Χρηματιστηρίου Αξιών Αθηνών, σε 
κοινοτικό χρηματιστήριο με όρους εισαγωγής αντίστοιχους 
με εκείνους" της ν παράλληλης αγοράς του Χρηματιστηρίου 
Αξιών Αθηνών ή σε άλλη αναγνωρισμένη χρηματιστηριακή 
αγορά κράτους-μέλους, που ορίζεται με απόφαση του 
Υπουργού Εθνικής Οικονομίας. 

β. Σε τίτλους μεριδίων ελληνικών αμοιβαίων κεφαλαίων 
και σε μη εισηγμένους σε χρηματιστηριακή αγορά τίτλους 
μεριδίων κοινοτικών αμοιβαίων κεφαλαίων, που πληρούν τις 
προϋποθέσεις της Οδηγίας της Ε.Ο.Κ. 85/611 Ε.Ο.Κ. 
(Ε.Ε.ΕΟΚ 1.375/31.12.1985). 

γ. Σε νεοεκδιδόμενες κινητές αξίες υπό τους εξής όρους: 
αα. Η έκδοση τούτων περιλαμβάνει την υποχρέωση 
εισαγωγής τους εντός έξι μηνών το αργότερο, σε χρημα¬ 
τιστηριακές αγορές των παρ.α' και δ' του παρόντος. 

ββ. Στην περίπτωση κατά την οποία οι νεοεκδιδόμενες 
αξίες αφορούν κάλυψη μετοχικού κεφαλαίου ανωνύμου 
εταιρίας με δημόσια εγγραφή, σύμφωνα με το άρθρο 8α 
του κ.ν. 2190/1920 'περί ανωνύμων εταιριών - , η εταιρία 
επενδύσεων χαρτοφυλακίου δύναται να συνάπτει σύμβαση 
με τον ανάδοχο της ως άνω εκδόσεως περί της συμμετοχής 
στη δημόσια εγγραφή, υπό την επιφύλαξη της υποπερ. αα' 
της περ. γ' της παρούσας παραγράφου. 

γγ. Οι επενδύσεις σπς ανωτέρω αξίες υπόκεινται στους 
περιορισμούς των περ. α' και δ' της παρούσας παραγράφου. 

δ. Σε κινητές αξίες, που είναι εισηγμένες στην κύρια 
αγορά χρηματιστηρίου κράτους μη μέλους της Ε.Ο.Κ., που 
ορίζεται με απόφαση του Υπουργού Εθνικής Οικονομίας, 
μέχρι ποσού που δεν υπερβαίνει το ένα πέμπτο των ιδίων 
κεφαλαίων της εταιρίας επενδύσεων χαρτοφυλακίου, 
ε. Σε άλλες κινητές αξίες, μέχρι ποσού που, κατά την 


τοποθέτηση, δεν υπερβαίνει το ένα δέκατο των ιδίων, 
κεφαλαίων της εταιρίας, ύστερα από ειδική άδεια της 
επιτροπής κεφαλαιαγοράς. 

στ. Σε κινητά και ακίνητα πράγματα που εξυπηρετούν 
άμεσες λειτουργικές της ανάγκες, μέχρι ποσού που δεν 
υπερβαίνει το ένα δέκατο των ιδίων κεφαλαίων της. 
ζ. Σε μετρητά και τραπεζικές καταθέσεις. 

2. Η αποτίμηση της αξίας των ως άνω κινητών αξιών 
γίνεται ως ακολούθως: 

α) των περιπτώσεων α', β' και δ', σε τρέχουσες τιμές, 
β) της περιπτώσεως γ σε τιμές κτήσεως, 
γ) της περιπτώσεως ε', σε τιμές κτήσεως σύμφωνα με τα 
οριζόμενα στο εδάφιο δ' της παρ. 1 του άρθρου 43 του 
παρόντος. 

3. Η αποτίμηση της αξίας των κινητών και ακινήτων 
πραγμάτων της περ. στ', οσάκις αυτή απαιτείται, καθορίζεται 
από οριζόμενο διά του κανονισμού της επιτροπής κεφα¬ 
λαιαγοράς σύμφωνα με τα άρθρα 78 και 80 του παρόντος 
νόμου. 

4. Οι εταιρίες επενδύσεων χαρτοφυλακίου, κατά την 
εξαγωγή συναλλάγματος για την πραγματοποίηση επενδύ¬ 
σεων εκτός Ελλάδας, υπόκεινται στους ισχύοντες συναλ¬ 
λαγματικούς περιορισμούς. 

Άρθρο 5 

1. Η εταιρία επενδύσεων χαρτοφυλακίου, κατά την 
πραγματοποίηση επενδύσεων, δεν επιτρέπεται να τοποθετεί 
άνω του δέκα τοις εκατό (10%) των ιδίων κεφαλαίων της 
σε κινητές αξίες του ίδιου εκδότη, ούτε να τοποθετεί 
ποσοστό μεγαλύτερο του σαράντα τοις εκατό (40%) των 
ιδίων κεφαλαίων της σε κινητές αξίες περισσότερων 
εκδοτών, σε καθένα από τους οποίους έχει τοποθετήσει 
ποσοστό μεγαλύτερο του πέντε τοις εκατό (5%) των ιδίων 
κεφαλαίων της. 

2. Η εταιρία επενδύσεων χαρτοφυλακίου μπορεί να 
τοποθετεί μέχρι το πενήντα τοις εκατό (50%) των ιδίων 
κεφαλαίων της σε κινητές αξίες του ίδιου εκδότη, όταν οι 
κινητές αξίες έχουν εκδοθεί από κράτος-μέλος της Ε.Ο.Κ. 
ή από οργανισμό τοπικής αυτοδιοίκησης κράτους-μέλους ή 
από δημόσιο διεθνή οργανισμό, στον οποίο συμμετέχει 
κράτος-μέλος της Ε.Ο.Κ., καθώς και όταν οι κινητές αξίες 
τελούν υπό την εγγύηση των παραπάνω προσώπων. 

3. Για τον προσδιορισμό του επιτρεπόμενου ύψους 
τοποθετήσεων κατά τις παραγράφους 1 και 2, η αξία του 
συνόλου των κινητών αξιών του ίδιου εκδότη υπολογίζεται 
κατά την ημέρα της τοποθετήσεως με βάση τους κανόνες 
αποπμήσεως της παρ.1 του άρθρου 43 του παρόντος. 

4. Με προεδρικό διάταγμα, εκδιδόμενο κατόπιν προτά- 
σεως του Υπουργού Εθνικής Οικονομίας και μετά γνώμη 
της επιτροπής κεφαλαιαγοράς, τα ποσοστά των παραγρά¬ 
φων 1 και 2 δύνανται να τροποποιούνται. * 

Άρθρο 6 

1. Η εταιρία επενδύσεων χαρτοφυλακίου δεν επιτρέπεται 
να αποκτά μετοχές μιας εταιρίας που αντιπροσωπεύουν 
ποσοστό μεγαλύτερο του δέκα τοις εκατό (10%) των 
μετοχών της τελευταίας, εξαιρουμένων των μετοχών των 
εταιριών συμβούλων επενδύσεων, όπου επιτρέπεται η 
απόκτηση ποσοστού μέχρι πενήντα ένα τοις εκατό (51%). 

2. Με την επιφύλαξη των περιορισμών της προηγούμενης 
παραγράφου, η εταιρία επενδύσεων χαρτοφυλακίου δεν 
επιτρέπεται να αποκτά ποσοστό μεγαλύτερο: α) του δέκα 

τοις εκατό (10%) μετοχών χωρίς δικαίωμα ψήφου του ίδιου 
εκδότη, β) του συνόλου των ανεξόφλητων κατά το χρόνο 
κτήσεως από την εταιρία επενδύσεων χαρτοφυλακίου 
ομολογιών του ίδιου εκδότη, γ) των κατά το χρόνο κτήσεως 
κυκλοφορούντων μεριδίων ενός αμοιβαίου κεφαλαίου, δ) των 
μετοχών ανώνυμης χρηματιστηριακής εταιρίας του ν.1806/ 
1988 και ε) των μετοχών της Α.Ε. Αποθετηρίων Τίτλων. 

3. Οι περιορισμοί των προηγούμενων παραγράφων δεν 
ισχύουν για τις κινητές αξίες της παρ. 2 του άρθρου 5. 

Άρθρο 7 

Επιτρέπεται παρέκκλιση από τις διατάξεις των άρθρων 4, 

5 και 6 προκειμένου για μετοχές, που η εταιρία επενδύσεων 
χαρτοφυλακίου αποκτά, συμμετέχοντας σε αύξηση μετοχι¬ 
κού κεφαλαίου" εταιρίας της οποίας κατέχει μετοχές, δι' 
ασκήσεως δικαιώματος προτιμήσεως. Η εταιρία επενδύσεων 
χαρτοφυλακίου υποχρεούται να εκποιήσει τις μετοχές που 
κατέχει καθ' υπέρβαση των ορίων που τίθενται στα άρθρα 
4. 5 και 6, εντός έτους από την απόκτησή τους. 

Άρθρο 8 ο 

1. Οι κινητές αξίες των εταιριών επενδύσεων χαρτοφυ¬ 
λακίου κατατίθενται προς φύλαξη σε τράπεζα που λειτουργεί 
νόμιμα στην Ελλάδα. Αλλοδαπές κινητές αξίες και ελληνικές 
κινητές αξίες που είναι εισηγμένες σε αλλοδαπό χρηματι¬ 
στήριο επιτρέπεται να κατατίθενται προς φύλαξη και σε 
τράπεζα της αλλοδαπής ή σε άλλο πρόσωπο εξουσιοδο¬ 
τημένο για τη φύλαξη αξιογράφων. 

2. Επί καταθέσεως των κινητών αξιών σε Εταιρία 
Αποθετηρίου Τίτλων, αρκεί η κατάθεση στα πρόσωπα της 
ποοηγούμενης παραγράφου των αποθετηρίων εγγράφων. 

Άρθρο 9 

Ο δανεισμός των εταιριών επενδύσεων χαρτοφυλακίου 
επιτρέπεται μόνο για την κάλυψη εκτάκτων λειτουργικών 
αναγκών τους καθώς και για την απόκτηση ακινήτων. Το 
σύνολο των δανειακών κεφαλαίων των εταιριών επενδύσεων 
χαρτοφυλακίου δεν επιτρέπεται να υπερβαίνει το δέκα τοις 
εκατό (10%) των ιδίων κεφαλαίων τους. 

Άρθρο 10 

1. Οι εταιρίες επενδύσεων χαρτοφυλακίου διανέμουν 
στους μετόχους τους κάθε διαχειριστική περίοδο, το σύνολο 
των καθαρών κερδών που πραγματοποιούν. Με απόφαση 
της γενικής συνέλευσης, κέρδη κεφαλαίου μπορούν να 
φέρονται σε πίστωση ειδικού αποθεματικού για την αντιμε¬ 
τώπιση ζημιών από την πώληση κινητών αξιών σε τιμή 
κατώτερη της τιμής κτήσεως. Η κράτηση αυτή παύει 
υποχρεωτικώς μετά την κάλυψη του πενήντα τοις εκατό 
(50%) των ιδίων κεφαλαίων της εταιρίας. 

2. Με απόφαση της γενικής συνέλευσης επιτρέπεται η 
δημιουργία τακτικού αποθεματικού σύμφωνα με τις διατάξεις 
του κ.ν. 2190/1920. 

3. Εταιρία επενδύσεων χαρτοφυλακίου δεν επιτρέπεται 
να καταβάλλει, κατά τη διάρκεια μιας διαχειριστικής περιό¬ 
δου, στα μέλη του διοικητικού της συμβουλίου αμοιβές που 
υπερβαίνουν συνολικά το ένα δέκατο των κερδών που 
διενεμήθησαν κατ' αυτήν την περίοδο ή το ένα εικοστό της 
υπεραξίας του χαρτοφυλακίου της κατά την περίοδο αυτή. 


Άρθρο 11 

Η επιτροπή κεφαλαιαγοράς δύναται να αναθέτει σε μέλη 
του Σώματος Ορκωτών Ελεγκτών του άρθρου 75 του 
παρόντος, τη διενέργεια εκτάκτων ελέγχων των εταιριών 
επενδύσεων χαρτοφυλακίου. Οι εταιρίες επενδύσεων χαρ¬ 
τοφυλακίου υποχρεούνται να θέτουν στη διάθεση της 
επιτροπής κεφαλαιαγοράς και των εντεταλμένων οργάνων 
της όλα τα στοιχεία που είναι απαραίτητα για τη διενέργεια 
των ανωτέρω ελέγχων. 

Άρθρο 12 

1. Οι εταιρίες επενδύσεων χαρτοφυλακίου θέτουν στη 
διάθεση του κοινού ανά τρίμηνο πίνακα όλων των επενδύ¬ 
σεων τους, που αναγράφει το μέσο κόστος και την αγοραία 
αξία κάθε επένδυσης και δημοσιεύουν ανά εξάμηνο τη 
συνολική και κατά μετοχή λογιστική καθαρά θέση των 
εταιριών επενδύσεων χαρτοφυλακίου σε τρέχουσες τιμές. 

2. Με απόφαση της επιτροπής κεφαλαιαγοράς, καθορί¬ 
ζονται ο τρόπος και ο χρόνος των γνωστοποιήσεων και 
δημοσιεύσεων της προηγούμενης παραγράφου και ρυθμίζε¬ 
ται κάθε ειδικό θέμα και αναγκαία λεπτομέρεια. Με όμοια 
απόφαση μπορούν να υποχρεώνονται οι εταιρίες επενδύ¬ 
σεων χαρτοφυλακίου να τηρούν ειδικά λογιστικά βιβλία, να 
παρέχουν συγκεκριμένες πληροφορίες στους μετόχους 
τους και να δημοσιεύουν και άλλα στοιχεία, που καθορίζονται 
με την απόφαση αυτή. Μέχρι την έκδοση της απόφασης 
του πρώτου εδαφίου ισχύουν οι αποφάσεις της επιτροπής 
κεφαλαιαγοράς, που έχουν εκδοθεί με βάση το άρθρο 7 
του ν. δ. 608/1970 (ΦΕΚ 170 Α ). 

Άρθρο 13 

1. Η επιτροπή κεφαλαιαγοράς επιβάλλει στα μέλη του 
διοικητικού συμβουλίου, διευθυντές και υπαλλήλους των 
εταιριών επενδύσεων χαρτοφυλακίου,^ που παραβαίνουν εν 
γνώσει τους τις διατάξεις αυτού του νόμου ή τις αποφάσεις 
που εκδίδονται κατ' εξουσιοδότησή του, πρόστιμο ύψους 
μέχρι δέκα εκατομμυρίων δραχμών. 

2. Μέλη του διοικητικού συμβουλίου, διευθυντές και 
υπάλληλοι των εταιριών επενδύσεων χαρτοφυλακίου, που 
παραβαίνουν εν γνώσει τους τις διατάξεις των άρθρων 4, 

5 και 6 αυτού του νόμου, τιμωρούνται, κατόπιν αιτήσεως 
της επιτροπής κεφαλαιαγοράς, με φυλάκιση και χρηματική 
ποινή ύψους μέχρι εκατό εκατομμυρίων δραχμών. Δεν 
θίγεται το κύρος των συμβάσεων που συνήφθησαν κατά 
παράβαση των άρθρων 4, 5 κάι 6. 

Όποιος εν γνώσει του προβαίνει σε ψευδείς δηλώσεις ή 
ανακοινώσεις προς το κοινό, σχετικώς με τα οικονομικά 
στοιχεία εταιρίας επενδύσεων χαρτοφυλακίου, με σκοπό να 
επηρεάσει τη διαμόρφωση των τιμών των μετοχών της 
εταιρίας αυτής, τιμωρείται, κατόπιν απήσεως της επιτροπής 
κεφαλαιαγοράς, με φυλάκιση και με χρηματική ποινή μέχρι 
εκατό εκατομμυρίων δραχμών. 

Άρθρο 14 

Όποιος προβαίνει σε ανακριβείς ή παραπλανητικές δη- 
■ λώσεις, γνωστοποιήσεις ή χρησιμοποιεί οποιαδήποτε μέθο¬ 
δο, για να δημιουργήσει στο κοινό την εσφαλμένη εντύπωση, 
όπ επιχείρηση αποτελεί εταιρία επενδύσεων χαρτοφυλακίου 
κατά την έννοια αυτού του νόμου, τιμωρείται με φυλάκιση 
και χρηματική ποινή μέχρι εκατό εκατομμυρίων δραχμών. 

Άρθρο 15 

1. Η επιτροπή κεφαλαιαγοράς, λαμβανομένων υπόψη και 
των εξηγήσεων από μέρους της εταιρίας, δύναται να 
αποφασίζει το διορισμό προσωρινού επιτρόπου ή επιτρόπου 
για χρονικό διάστημα καθοριζόμενο στην απόφασή της ή 
την ανάκληση της άδειας και τη θέση της εταιρίας υπό 
εκκαθάριση, αν συντρέχουν μια ή περισσότερες από τις 
ακόλουθες περιπτώσεις: 

α. Όταν παύουν να υφίστανται, κατά τη λειτουργία της 
εταιρίας, οι όροι και οι προϋποθέσεις για τη σύστασή της. 

β. Οταν η εταιρία παρακωλύει καθ'οιονδήποτε τρόπο τον 
έλεγχο που ασκεί η αρμόδια αρχή. 

γ. Οταν η εταιρία παραβιάζει διατάξεις της ισχύουσας 
νομοθεσίας, των αποφάσεων ή κανονισμών της επιτροπής 
κεφαλαιαγοράς και του καταστατικού της. 

2. Με απόφαση της επιτροπής κεφαλαιαγοράς καθορίζο¬ 
νται τα προσόντα και η αμοιβή του προσωρινού επιτρόπου, 
που βαρύνει την υπεύθυνη εταιρία. 

Από τη δημοσίευση της αποφάσεως στην Εφημερίδα της 
Κυβερνήσεως. είναι άκυρη οποιαδήποτε πράξη της διοική- 
σεως της εταιρίας επενδύσεων χαρτοφυλακίου, στην οποία 
δεν συμπράττει ο προσωρινός επίτροπος. Ο προσωρινός 
επίτροπος υποβάλλει, εντός προθεσμίας 90 ημερών το 
αργότερο από του διορισμού του, έκθεση περί της οικονο¬ 
μικής, λογιστικής και διοικητικής καταστάσεως της εταιρίας 
επενδύσεων χαρτοφυλακίου. Η επιτροπή κεφαλαιαγοράς 
μετά από εξέταση των στοιχείων αυτής παύει ή παρατείνει 
με απόφασή της το καθεστώς του προσωρινού επιτρόπου, 
για καθοριζόμενο με την ίδια απόφαση διάστημα. Με όμοια 
απόφαση, η επιτροπή κεφαλαιαγοράς δύναται να προβαίνει 
στην αντικατάσταση του προσιορινού επιτρόπου. Μετά την 
παύση του προσωρινού επιτρόπου, η επιτροπή κεφαλαια¬ 
γοράς αποφασίζει για τη θέση της εταιρίας υπό εκκαθάριση. 

3. Η επιτροπή· κεφαλαιαγοράς εκδίδει απόφαση περί 
διορισμού επιτρόπου, εάν συντρέχουν ένας ή περισσότεροι 
από τους λόγους α' έως γ της παρ. 1 του παρόντος άρθρου, 
επί πλέον δε, εάν υπάρχουν λόγοι δημόσιου συμφέροντος! 
προστασίας των συμφερόντων των μετόχων της εταιρίας ή 
οποιοσδήποτε προσώπου, φυσικού ή νομικού, έχοντος 
έννομο συμφέρον ή αποφυγής δυσμενών επιπτώσεων στην 
εξωτραπεζική ή χρηματιστηριακή αγορά και στην εθνική 
οικονομία γενικότερα. Ο ανωτέρω διορισμός ισχύει από τη 
δημοσίευση της αποφάσεως στην Εφημερίδα της Κυβερνή¬ 
σεως. Με την ίδια απόφαση καθορίζονται τα προσόντα και 
η αμοιβή του επιτρόπου, η οποία βαρύνει την υπεύθυνη 
εταιρία επενδύσεων χαρτοφυλακίου. Από της δημοσιεύσεως 
της ανωτέρω αποφάσεως παύει αυτοδικαίως κάθε εξουσία 
και αρμοδιότητα των καταστατικών οργάνων της εταιρίας 
και ο επίτροπος υποκαθιστά τη διοίκησή της ως προς όλες 
τις αρμοδιότητες και τα καθήκοντά της. Η παυθείσα διοίκηση 
δύναται να επανέλθει στη διαχείριση των εταιρικών υποθέ¬ 
σεων της εταιρίας επενδύσεων χαρτοφυλακίου, μόνο με 
απόφαση της επιτροπής κεφαλαιαγοράς. Στην περίπτωση 
αυτήν ο επίτροπος συμπράττει με την διοίκηση της εταιρίας 
ιέχρις ότου αποφασισθεί αρμοδίως το οριστικό καθεστώς 
της. 

4. Όταν η εταιρία έχει τεθεί υπό εκκαθάριση σύμφωνα 
■*ε το άρθρο 15 παρ. 2 (περίπτωση α) ή το άρθρο 15 παρ. 

3 (περίπτωση β), με απόφαση της επιτροπής κεφαλαιαγοράς 
διορίζονται ένας έως τρεις εκκαθαριστές, οι οποίοι ασκούν 
τη διοίκηση της εταιρίας και για τις ανάγκες της εκκαθά- 
τισης. Με την ίδια απόφαση δύναται να ρυθμίζονται και 
άλλα θέματα σχετικά με την εκκαθάριση της εταιρίας, όπως 


τα προσόντα και η αμοιβή των εκκαθαριστών, ο τρόπος 
απογραφής των ενεργητικών και παθητικών στοιχείων της 
εταιρίας, η διαδικασία της εν γένει διεκπεραιώσεως της 
εκκαθαρισεως, καθώς και άλλα συναφή θέματα. 

5. Οι διατάξεις του παρόντος άρθρου εφαρμόζονται 
αναλόγως και στην περίπτωση της Ανωνύμου Εταιρίας 
Διαχειρίσεως Αμοιβαίων Κεφαλαίων. 

Άρθρο 16 

1. Τα εισπραττόμενα από τους μετόχους της εταιρίας 
επενδύσεων χαρτοφυλακίου μερίσματα απαλλάσσονται του 
φόρου εισοδήματος φυσικών προσώπων, σύμφωνα με τις 
διατάξεις του άρθρου 11 παρ. 3 του ν. 1828/1989 
"αναμόρφωση της φορολογίας εισοδήματος και άλλες 
διατάξεις" (ΦΕΚ 2Α). 

2. Οι εταιρίες επενδύσεων χαρτοφυλακίου απαλλάσσονται 
παντός φόρου, τέλους, τέλους χαρτοσήμου, εισφοράς, 
δικαιώματος ή οιασδήποτε άλλης επιβαρύνσεως, υπέρ τού 
Δημοσίου ή τρίτου, επί του αρχικού κεφαλαίου τους και επί 
των αυξήσεων αυτού, καθώς και επί του συνολικού εισο- 
δήματός τους, διανεμομένου ή μη, με εξαίρεση το φόρο 
συγκεντρώσεως κεφαλαίου, το φόρο προστιθέμενης αξίας 
και το φόρο επί των τόκων των καταθέσεων. 

3. Οι πράξεις συστάσεως, το καταστατικό των εταιριών 
επενδύσεων χαρτοφυλακίου, οι εκδιδόμενες υπ' αυτών 
μετοχές και οι πράξεις μεταβιβάσεως τούτων εν ζωή εξ 
οιασδήποτε αιτίας ή αιτία θανάτου, απαλλάσσονται παντός 
φόρου, τέλους, τέλους χαρτοσήμου, εισφοράς, δικαιώματος 
ή οιασδήποτε άλλης επιβαρύνσεως υπέρ του Δημοσίου ή 
τρίτου, εξαιρουμένών των φόρων συγκεντρώσεως κεφα¬ 
λαίου και προστιθέμενης αξίας και της νόμιμης προμήθειας 
του χρηματιστή. 

4. Οι εταιρίες επενδύσεων χαρτοφυλακίου υποχρεούνται 
να αποστέλλουν δήλωση προς τις εταιρίες σε μετοχές των 
οποίων έχουν επενδεδυμένο μέρος ή το σύνολο του 
ενεργητικού τους, περί μη παρακρατήσεως οποιοσδήποτε 
φόρου επί των καταβαλλόμενων σ' αυτές μερισμάτων. Ο 
τύπος της δηλώσεως αυτής καθορίζεται εκάστοτε από την 
επιτροπή κεφαλαιαγοράς. 

5. Τα κέρδη της εταιρίας επενδύσεων χαρτοφυλακίου, 
που εισπράττονται από οργανισμούς κοινωνικής πολιτικής 
του ν.876/1979 (ΦΕΚ 48 Α'), απαλλάσσονται από το φόρο 
για ποσό δραχμών δύο χιλιάδων για κάθε άμεσο ασφαλι¬ 
σμένο του οργανισμού στις 31 Δεκεμβρίου κάθε έτους ή 
για ποσό ίσο με το ένα τοις εκατό (1%) του ποσού, που 
σύμφωνα με το πρώτο εδάφιο της παραγράφου 6 του 
άρθρου 29 του ν.δ. 3323/1955 (ΦΕΚ 214 Α') απαλλάσσεται 
από το φόρο εισοδήματος. 

ΚΕΦΑΛΑΙΟ Β' 

ΑΜΟΙΒΑΙΑ ΚΕΦΑΛΑΙΑ 

Άρθρο 17 

1. Το αμοιβαίο κεφάλαιο - ομάδα περιουσίας που 
αποτελείται από κινητές αξίες και μετρητά, της οποίας τα 
επί μέρους στοιχεία ανήκουν εξ αδιαιρέτου σε περισσότερα 
πρόσωπα - καθίσταται, ύστερα από άδεια συστάσεως που 
χορηγείται με απόφαση της επιτροπής κεφαλαιαγοράς 
αντικείμενο διαχειρίσεως Ανωνύμου Εταιρίας Διαχειρίσεως 
Αμοιβαίων Κεφαλαίων, (στο εξής Α.Ε. Διαχειρίσεως), σύμ¬ 
φωνα με τις διατάξεις αυτού του νόμου. 

2. Με την αίτηση για τη χορήγηση της άδειας συστάσεως 

του αμοιβαίου κεφαλαίου η Α.Ε. Διαχειρίσεως υποβάλλει: 

α) Αναλυτικό κατάλογο των στοιχείων του ενεργητικού 
του αμοιβαίου κεφαλαίου, το οποίο πρέπει να είναι συνο¬ 
λικής αξίας τουλάχιστον διακοσίων εκατομμυρίων δραχμών. 
Το ποσό αυτό δύναται να αναπροσαρμόζεται με απόφαση 
της επιτροπής κεφαλαιαγοράς. Η αποτίμηση της αξίας των 
στοιχείων του ενεργητικού γίνεται σύμφωνα με την παρ. 2 
του άρθρου 32 του παρόντος. 

β) Δήλωση τράπεζας που λειτουργεί στην Ελλάδα, ότι 
δέχεται να κατατίθενται σ' αυτήν τα περιουσιακά στοιχεία 
του αμοιβαίου κεφαλαίου και να ασκεί καθήκοντα θεματο- 
φύλακα του αμοιβαίου κεφαλαίου, σύμφωνα με όσα ορίζονται 
σ' αυτόν το νόμο. 

γ) Κανονισμό του αμοιβαίου κεφαλαίου, που έχει υπογρά¬ 
φει από την Α.Ε. Διαχειρίσεως και το θεματοφύλακα. 

3. Για τη χορήγηση της άδειας συστάσεως του αμοιβαίου 
κεφαλαίου, ελέγχεται η νομιμότητα του κανονισμού του 
αμοιβαίου κεφαλαίου και εάν με αυτόν λαμβάνεται επαρκής 
μέριμνα για τη διαφύλαξη των συμφερόντων των μεριδιού- 
χων, καθώς και η νόμιμη σύνθεση του ενεργητικού του 
αμοιβαίου κεφαλαίου. 

4. Μέσα σε τρεις μήνες από τη χορήγηση της άδειας 
συστάσεως του αμοιβαίου κεφαλαίου, η Α.Ε. Διαχειρίσεως 
προσκομίζει στην επιτροπή κεφαλαιαγοράς βεβαίωση του 
θεματοφύλακα για την κατάθεση των στοιχείων του αρχικού 
ενεργητικού του αμοιβαίου κεφαλαίου. Αλλως, η επιτροπή 
κεφαλαιαγοράς ανακαλεί την άδεια συστάσεως του αμοι¬ 
βαίου κεφαλαίου. 

5. Απαγορεύεται η διάθεση μεριδίων του αμοιβαίου 
κεφαλαίου πριν από τη δημοσίευση στην Εφημερίδα της 
Κυβερνήσεως της άδειας συστάσεως του αμοιβαίου κεφα¬ 
λαίου και πριν από την υποβολή στην επιτροπή κεφαλαια¬ 
γοράς βεβαίωσης του θεματοφύλακα για την κατάθεση των 
στοιχείων του ενεργητικού του αμοιβαίου κεφαλαίου, σύμ¬ 
φωνα με την προηγούμενη παράγραφο. 

6. Το αμοιβαίο κεφάλαιο μπορεί να διαφημίζεται προς το 
κοινό μόνο μετά τη δημοσίευση της άδειας συστάσεώς του. 
Εκτός από την ονομασία του αμοιβαίου κεφαλαίου, πρέπει 
να αναγράφεται και ο αριθμός της αποφάσεως με την οποία 
χορηγήθηκε η άδεια συστάσεώς του. 

Άρθρο 18 

1. Το αμοιβαίο κεφάλαιο δεν αποτελεί νομικό πρόσωπο. 
Οι μεριδιούχοι εκπροσωπούνται δικασπκώς και εξωδίκως 
από την Α.Ε. Διαχειρίσεως ως προς τις έννομες σχέσεις 
από τη διαχείριση του αμοιβαίου κεφαλαίου και τα δικαιώματά 
τους επί του ενεργητικού του. 

2. Οι μεριδιούχοι δεν ευθύνονται για πράξεις ή παραλεί¬ 
ψεις της Α.Ε. Διαχειρίσεως και του θεματοφύλακα κατά την 
άσκηση των καθηκόντων τους. 

3. Η διάρκεια λειτουργίας του αμοιβαίου κεφαλαίου δεν 
περιορίζεται χρονικώς. 

Άρθρο 19 

1. Η περιουσία του αμοιβαίου κεφάλαιου διαιρείται σε 
ισάξια μερίδια ή κλάσματα μεριδίου. 

2. Η συμμετοχή στο αμοιβαίο κεφαλαίο αποδεικνύεται με 
ονομαστικό τίτλο, που εκδίδεται από την Α.Ε. Διαχειρίσεως 
και προσυπογράφεται από το θεματοφύλακα (τίτλος μερι¬ 
δίου). 

3. Οι τίτλοι μεριδίου μπορούν να εκδίδονται για ένα ή 
περισσότερα μερίδια ή κλάσμα μεριδίου και πρέπει να 


περιέχουν: α) Την ονομασία του αμοιβαίου κεφαλαίου, β) 
Τον αριθμό της άδειας συστάσεως του αμοιβαίου κεφαλαίου, 
γ) Τις επωνυμίες της Α.Ε. Διαχειρίσεως και του θεματοφύ¬ 
λακα. δ) Τον αριθμό των μεριδίων που αντιστοιχούν στον 
τίτλο, ε) Το ονοματεπώνυμο και τη διεύθυνση της κατοικίας 
του μεριδιούχου ή των μεριδιούχων. στ) Βεβαίωση ότι 
καταβλήθηκε ολοσχερώς η αξία του μεριδίου. 

4. Οι διατάξεις του ν. 5638/1932 "περί καταθέσεως εις 
κοινόν λογαριασμόν* εφαρμόζονται αναλόγως και επί μερι¬ 
δίων αμοιβαίου κεφαλαίου. 

5. Είναι απολύτως άκυρη η συμβατική μεταβίβαση των 
μεριδίων, με εξαίρεση τη μεταβίβαση μεταξύ συζύγων ή 
συγγενών πρώτου και δεύτερου βαθμού σε ευθεία γραμμή. 

6. Σε περιπτώσεις απώλειας τίτλων μεριδίων εφαρμόζο¬ 
νται αναλόγως οι διατάξεις του άρθρου 12α του κ.ν. 
2190/1920. 

7. Οι τίτλοι μεριδίων δύναται να ενεχυριάζονται σε 
εξασφάλιση απαιτήσεως κατά τους όρους των παρ. 1, 2 
του άρθρου 3 του α.ν. 1818/1951 "περί τροποποιήσεως και 
συμπληρώσεως διατάξεων που αφορούν στην ονομασπκο- 
ποίηση των μετοχών και το χρηματιστήριο αξιών* (ΦΕΚ 149 
Α') και των άρθρων 1244 επ. του Ασπκού Κώδικα. Η 
ενεχυρίαση ισχύει κατά τις Α.Ε. διαχειρίσεως από την σπγμή 
που θα ανακοινωθεί σε αυτήν από τον ενεχυριούχο 
δανειστή. 

Άρθρο 20 

1. Για την απόκτηση μεριδίων αμοιβαίου κεφαλαίου 
απαιτούνται: α) γραπτή αίτηση προς την Α.Ε. Διαχειρίσεως, 
β) αποδοχή του Κανονισμού του αμοιβαίου κεφαλαίου και 
γ) ολοσχερής καταβολή στο θεματοφύλακα της τιμής 
διαθέσεως των μεριδίων σε μετρητά ή κινητές αξίες, εφ' 
όσον η Α.Ε. Διαχειρίσεως δεχθεί τις τελευταίες. Για τον 
υπολογισμό της αξίας των κινητών αξιών εφαρμόζεται 
αναλόγως το άρθρο 43. 

2. Τιμή διάθεσης των μεριδίων είναι αυτή της ημέρας 
υποβολής της αιτήσεως αποκτήσεως των μεριδίων. Η τιμή 
αυτή προσδιορίζεται σύμφωνα με το άρθρο 38, με βάση την 
αξία του μεριδίου της ιδίας ημέρας. 

3. Η Α.Ε. Διαχειρίσεως παραδίδει δωρεάν σ' αυτόν που 
επιθυμεί να καταστεί μεριδιούχος, πριν από τη σύναψη της 
σύμβασης για την απόκτηση του μεριδίου, ενημερωτικό 
δελτίο για το αμοιβαίο κεφάλαιο, όπως αυτό περιγράφεται 
στο άρθρο 24. 

4. Η Α.Ε. Διαχειρίσεως μπορεί να διαθέτει τα μερίδια του 
αμοιβαίου κεφαλαίου και μέσω αντιπροσώπων της. 

5. Αν αυτός που επιθυμεί να καταστεί μεριδιούχος 
καταβάλει την αξία του μεριδίου στην Α.Ε. Διαχειρίσεως, 
αυτή υποχρεούται να καταθέσει το χρηματικό ποσό ή τις 
κινητές αξίες, το αργότερο εντός της επόμενης εργάσιμης 
ημέρας στο θεματοφύλακα. Εάν η Α.Ε. Διαχειρίσεως 
καθυστερήσει την κατάθεση και ο μεριδιούχος υποστεί ζημία, 
η Α.Ε., Διαχειρίσεως υποχρεούται να τον αποζημιώσει. 

Άρθρο 21 

Η αποδοχή αιτήσεων συμμετοχής στο αμοιβαίο κεφάλαιο 
αποφασίζεται από την Α.Ε. Διαχειρίσεως, σύμφωνα με τους 
όρους του Κανονισμού του αμοιβαίου κεφαλαίου. 

Άρθρο 22 ν 

Ο Κανονισμός του αμοιβαίου κεφαλαίου, που εγκρίνεται 

από την επιτροπή κεφαλαιαγοράς σύμφωνα με το άρθρο 
17, περιέχει τουλάχιστον: 

α) Την ονομασία του αμοιβαίου κεφαλαίου και τις επωνυ¬ 
μίες της Α.Ε. Διαχειρίσεως και του θεματοφύλακα. 

β) Το σκοπό του αμοιβαίου κεφαλαίου, από τον οποίο 
πρέπει να προκύπτουν οι επενδυτικοί και οικονομικοί στόχοι 
του αμοιβαίου κεφαλαίου, η επενδυτική του πολιτική και η 
πολιτική και μέθοδοι δανειοδότησής του στο πλαίσιο του 
άρθρου 37. 

γ) Το είδος των κινητών αξιών, στις οποίες μπορεί να 
επενδύεται η περιουσία του αμοιβαίου κεφαλαίου. 

δ) Την τιμή των μεριδίων του αμοιβαίου κεφαλαίου κατά 
το χρόνο της συστάσεώς του. 

ε) Την προμήθεια που καταβάλλει ο μεριδιούχος στην 
Α.Ε. Διαχειρίσεως κατά τη διάθεση και εξαγορά μεριδίων. 

στ) Τις αμοιβές που καταβάλλει το αμοιβαίο κεφάλαιο 
στην Α.Ε. Διαχειρίσεως και το θεματοφύλακα. 

ζ) Το χρόνο και τη διαδικασία διανομής στους μεριδιού- 
χους των κερδών του αμοιβαίου κεφαλαίου, 
η) Τους όρους διαθέσεως και εξαγοράς των μεριδίων, 
θ) Μνεία ότι η διάρκεια του αμοιβαίου κεφαλαίου είναι 
αορίστου χρόνου. 

Άρθρο 23 

1. Ο Κανονισμός του αμοιβαίου κεφαλαίου τροποποιείται 
από την Α.Ε. Διαχειρίσεως και το θεματοφύλακα από κοινού. 

2. Για την τροποποίηση του Κανονισμού του αμοιβαίου 
κεφαλαίου απαιτείται άδεια της επιτροπής κεφαλαιαγοράς. 
Για τη χορήγηση της άδειας ελέγχεται η νομιμότητα των 
τροποποιήσεων και εάν λαμβάνεται επαρκής μέριμνα για 
την προστασία των μεριδιούχων. 

3. Οι τροποποιήσεις του Κανονισμού γνωστοποιούνται 
αμέσως στους μεριδιούχους, τους οποίους και δεσμεύουν. 
Οι μεριδιούχοι έχουν το δικαίωμα, εντός τριών μηνών από 
τη γνωστοποίηση σ' αυτούς της τροποποίησης του Κανο¬ 
νισμού, να ζητήσουν την εξαγορά του μεριδίου τους 
σύμφωνα με τις διατάξεις του Κανονισμού προτού τροπο¬ 
ποιηθεί. 

Άρθρο 24 

1. Το ενημερωτικό δελτίο της παρ. 3 του άρθρου 20 
συντάσσεται από την Α.Ε. Διαχειρίσεως και περιέχει: 
α) τον Κανονισμό του αμοιβαίου κεφαλαίου, 
β) την έδρα και τη διεύθυνση των γραφείων της Α.Ε. 
Διαχειρίσεως, 

γ) το περιεχόμενο της ανακοίνωσης σύμφωνα με το άρθρο 
7α του κ.ν. 2190/1920 της αρμόδιας διοικητικής αρχής για 
τη σύσταση και την έγκριση του καταστατικού της εταιρίας, 
δ) μνεία των αμοιβαίων κεφαλαίων που διαχειρίζεται η 
Α.Ε. Λιαχειρίσεως, 

ε) τα πρόσωπα που διοικούν την Α.Ε. Διαχειρίσεως, 
στ) τη διεύθυνση του θεματοφύλακα, 
ζ) την επωνυμία και ιδιότητα του τυχόν υπάρχοντος 
εξωτερικού συμβούλου επενδύσεων του αμοιβαίου κεφα¬ 
λαίου, 

η) τα κύρια σημεία της σύμβασης μεταξύ της Α.Ε. 
Διαχειρίσεως και του συμβούλου χρηματιστηριακών επενδύ¬ 
σεων, εφ' όσον η αμοιβή του καταβάλλεται από το αμοιβαίο 
κεφάλαιο, με εξαίρεση τα στοιχεία που αφορούν την αμοιβή 
του, και 

θ) γενικώς τα στοιχεία εκείνα που θα επιτρέψουν στους 
επενδυτές να μορφώσουν τεκμηριωμένη γνώμη για την 


προτεινόμενη επένδυση. Στο ενημερωτικό δελτίο προσαρ- 
τάται η τελευταία ετήσια έκθεση του αμοιβαίου κεφαλαίου, 
καθώς και οι μεταγενέστερές της τριμηνιαίες εκθέσεις και 
η έκθεση αρμόδιου λογιστικοελεγκτικού οργάνου. 

Το ενημερωτικό δελτίο δύναται να περιέχει και άλλα 
στοιχεία καθοριζόμενα με απόφαση της επιτροπής κεφα¬ 
λαιαγοράς. 

2. Το ενημερωτικό δελτίο, όπως ισχύει κάθε φορά, 
υποβάλλεται στην επιτροπή κεφαλαιαγοράς. 

3. Κάθε διαφήμιση του αμοιβαίου κεφαλαίου που περιέχει, 
αμέσως ή εμμέσως, πρόσκληση προς διάθεση μεριδίων 
πρέπει να αναφέρει τον τόπο στον οποίο διατίθεται στο 
κοινό το ενημερωτικό δελτίο του αμοιβαίου κεφαλαίου, 
καθώς και την ένδειξη,ότι η επένδυση σε αμοιβαία κεφάλαια 
δεν έχει εγγυημένη απόδοση. 

Άρθρο 25 

Ί. Η εξαγορά των μεριδίων είναι υποχρεωτική όταν το 
ζητήσει ο μεριδιούχος. 

2. Για το σκοπό αυτόν ο μεριδιούχος υποβάλλει γραπτή 
αίτηση και παραδίδει στην Α.Ε. Διαχερίσεως προς ακύρωση 
τους τίτλους των μεριδίων που εξαγοράζονται. 

3. Η αξία των μεριδίων που εξαγοράζονται καταβάλλεται 
σε μετρητά μέσα σε πέντε ημέρες από την ημέρα υποβολής 
της αιτήσεως για την εξαγορά μεριδίων. 

4. Σε περιπτώσεις ανωτέρας βίας επιτρέπεται η αναστολή 
της εξαγοράς μεριδίων για χρονικό διάστημα μέχρι τριών 
μηνών, δυνάμενο να παραταθεί γιά άλλους τρεις μήνες κατ' 
ανώτατο όριο, όπως ορίζεται ειδικότερα στον Κανονισμό 
του αμοιβαίου κεφαλαίου. Η αναστολή της εξαγοράς και η 
λήξη ή η ανάκλησή της δημοσιεύονται σε μία ημερήσια 
πολιτική και σε μία ημερήσια οικονομική εφημερίδα των 
Αθηνών. Στην ανακοίνωση της αναστολής της εξαγοράς 
προσδιορίζεται, αμέσως ή εμμέσως, και το χρονικό σημείο 
της λήξης της. Κατά τη διάρκεια της αναστολής της 
εξαγοράς των μεριδίων δεν γίνεται δεκτή η υποβολή από 
μεριδιούχους αιτήσεων εξαγοράς. 

Ως περίπτωση ανωτέρας βίας θεωρείται και η μη λειτουρ¬ 
γία του Χρηματιστηρίου Αξιών Αθηνών. 

5. Τα μερίδια εξαγοράζονται στην τιμή εξαγοράς μεριδίων 
της ημέρας υποβολής της αίτησης του μεριδιούχου για την 
εξαγορά. Η τιμή αυτή προσδιορίζεται, σύμφωνα με το άρθρο 
43, με βάση την αξία του μεριδίου της ίδιας ημέρας. 

Άρθρο 26 

1. Η Α.Ε. Διαχειρίσεως έχει αποκλειστικό σκοπό τη 
διαχείριση αμοιβαίων κεφαλαίων. Κάθε Α.Ε. Διαχειρίσεως 
μπορεί να διαχειρίζεται και περισσότερα του ενός αμοιβαία 
κεφάλαια. 

Η εταιρία αυτή διέπεται από τις διατάξεις του παρόντος 
νόμου και συμπληρωματικώς από τις κείμενες διατάξεις για 
τις Ανώνυμες Εταιρίες. 

2. Το μετοχικό κεφάλαιο της Α.Ε. Διαχειρίσεως καταβάλ¬ 
λεται σε μετρητά και έχει ελάχιστο ύψος πενήντα εκατομ¬ 
μυρίων δραχμών (50.000.000) που καταβάλλονται ολοσχε- 
ρώς κατά τη σύσταση της εταιρίας. Το παραπάνω ποσό 
μπορεί να αυξάνεται με απόφαση της επιτροπής κεφαλαια¬ 
γοράς. Σε περίπτωση αυξήσεως του κατώτατου ορίου του 
μετοχικού κεφαλαίου της Α.Ε. Διαχειρίσεως, για τον υπο¬ 
λογισμό του ελάχιστου αναγκαίου ύψους του μετοχικού 
κεφαλαίου των Α.Ε. Διαχειρίσεως που λειτουργούν, λαμβά- 
νονται υπόψη τα ίδια κεφάλαια των εταιριών αυτών. 

3. Τα δύο πέμπτα (2/5) τουλάχιστον του μετοχικού 
κεφαλαίου της Α.Ε. Διαχειρίσεως πρέπει να ανήκουν σε 
ανώνυμη εταιρία, που έχει ελάχιστο ολοσχερώς καταβεβλη ¬ 
μένο μετοχικό κεφάλαιο πεντακοσίων εκατομμυρίων δραχ¬ 
μών (500.000.000) ή το ισόποσό τους σε ξένο νόμισμα. 
Απαγορεύεται σε φυσικό ή νομικό πρόσωπο να συμμετέχει 
στο μετοχικό κεφάλαιο της Α.Ε. Διαχειρίσεως με ποσοστό 
που υπερβαίνει το ήμισυ αυτού. 

Άρθρο. 27 

1. Για να εκδοθεί άδεια σύστασης της Α.Ε. Διαχειρίσεως 
σύμφωνα με τις διατάξεις της νομοθεσίας για τις ανώνυμες 
εταιρίες, απαιτείται να έχει χορηγηθεί από την επιτροπή 
κεφαλαιαγοράς, άδεια λειτουργίας της εταιρίας. Όμοια άδεια 
λειτουργίας απαιτείται και για τη μετατροπή υφιστάμενης 
εταιρίας σε Α.Ε. Διαχειρίσεως. 

2. Για τη χορήγηση της άδειας λειτουργίας εκτιμώνται η 
οργάνωση, τα τεχνικά και οικονομικά μέσα της εταιρίας, η 
αξιοπιστία και η πείρα των προσώπων που πρόκειται να τη 
διοικήσουν και η καταλληλότητα των ιδρυτών για τη 
διασφάλιση της χρηστής διαχείρισης της εταιρίας και των 
αμοιβαίων κεφαλαίων. Τα κριτήρια αυτά μπορεί να εξειδι¬ 
κεύονται με απόφαση της επιτροπής κεφαλαιαγοράς. 

3. Για κάθε τροποποίηση του καταστατικού της Α.Ε. 
Διαχειρίσεως, όπως και για την αύξηση του μετοχικού της 
κεφαλαίου, απαιτείται απόφαση της επιτροπής κεφαλαιαγο¬ 
ράς. 

4. Κάθε τροποποίηση του καταστατικού της Α.Ε. Διαχει¬ 
ρίσεως κάι κάθε μεταβολή της μετοχικής σύνθεσης, της 
σύνθεσης του διοικητικού της συμβουλίου καθώς και των 
προσώπων, που χαράσσουν την επιχειρηματική της πολιτική 
ή δικαιούνται να εκπροσωπούν την εταιρία, ανακοινώνονται 
αμέσως στην επιτροπή κεφαλαιαγοράς. 

5. Εάν η επιτροπή κεφαλαιαγοράς κρίνει, όπ τα πρόσωπα 
που διοικούν την εταιρία, δεν διαθέτουν την απαραίτητη 
αξιοπιστία και πείρα, ζητεί από την εταιρία την απομάκρυνσή 
τους. Εάν η εταιρία δεν συμμορφωθεί σε εύλογο χρονικό 
διάστημα με την υπόδειξη της επιτροπής κεφαλαιαγοράς, 
εφαρμόζονται αναλόγως οι διατάξεις του άρθρου 15 του 
παρόντος. 

6. Οι μετοχές της Α.Ε. Διαχειρίσεως είναι ονομαστικές. 
Η συμβατική μεταβίβασή τους χωρίς άδεια της επιτροπής 
κεφαλαιαγοράς είναι άκυρη, εάν ο αποκτών, διά της 
μεταβιβάσεως συγκεντρώνει μετοχές που αντιπροσωπεύουν 
τουλάχιστον το δέκα τοις εκατό του μετοχικού κεφαλαίου 
της εταιρίας. Για τη χορήγηση της άδειας, εκτιμάται η 
καταλληλότητα του αποκτώντος, για τη διασφάλιση της 
χρηστής διαχείρισης της εταιρίας και των αμοιβαίων κεφα¬ 
λαίων. 

Άρθρο 28 

Η Α.Ε. Διαχειρίσεως, με την επιφύλαξη της διάταξης του 
άρθρου 47, ευθύνεται για κάθε αμέλεια ως προς τη 
διαχείριση του αμοιβαίου κεφαλαίου ένανπ των μεριδιούχων. 

Άρθρο 29 

1. Η Α.Ε. Διαχειρίσεως δεν επιτρέπεται να παραιτηθεί 
από τη διαχείριση του αμοιβαίου κεφαλαίου, παρά μόνον 
εάν εγκριθεί από την επιτροπή κεφαλαιαγοράς η ανάληψη 
της διαχείρισης του αμοιβαίου κεφαλαίου από άλλη Α.Ε. 
Διαχειρίσεως. Για τη χορήγηση της άδειας η επιτροπή 


κεφαλαιαγοράς λαμβάνει υπόψη τα συμφέροντα των μερι- 
διούχων. 

2. Η νέα Α.Ε. Διαχειρίσεως υποκαθίσταται στα δικαιώματα 
και υποχρεώσεις αυτής που παραιτείται. Απερχομένη και 
νέα Α.Ε. Διαχειρίσεως ευθύνεται εις ολόκληρο για τις 
υποχρεώσεις της παλαιάς απέναντι στο αμοιβαίο κεφάλαιο 
μέχρι το χρόνο αναλήψεως των καθηκόντων από τη νέα 
Α.Ε. Διαχειρίσεως. 

Άρθρο 30 

1. Το ενεργητικό του αμοιβαίου κεφαλαίου κατατίθεται 
προς φύλαξη σε τράπεζα που λειτουργεί νόμιμα στην 
Ελλάδα, η οποία ασκεί καθήκοντα θεματοφύλακα. Ο θεμα- 
τοφύλακας επιτρέπεται να αναθέτει τη φύλαξη κινητών 
αξιών σε άλλη τράπεζα, εφ' όσον υπάρχει σχετική πρόβλεψη 
στον Κανονισμό του αμοιβαίου κεφαλαίου. Η φύλαξη 
αλλοδαπών κινητών αξιών και ελληνικών κινητών αξιών, που 
είναι εισηγμένες σε αλλοδαπό χρηματιστήριο επιτρέπεται 
να ανατίθεται από το θεματοφύλακα σε τράπεζα της 
αλλοδαπής ή σε άλλο εξουσιοδοτημένο αρμοδίως οργανισμό 
της αλλοδαπής. 

2. Επί υποχρεωτικής καταθέσεως των κινητών αξιών σε 
Αποθετήριο Τίτλων, αρκεί η κατάθεση στα πρόσωπα της 
προηγούμενης παραγράφου των αποθετηρίων εγγράφων. 

3. Ο θεματοφύλακας έχει στη φύλαξή του το ενεργητικό 
του αμοιβαίου κεφαλαίου και εκτελεί καθήκοντα ταμία του, 
σύμφωνα με τις εντολές της Α.Ε. Διαχειρίσεως, εκτός αν 
αυτές προσκρούουν στο νόμο ή τον Κανονισμό του 
αμοιβαίου κεφαλαίου. 

4. Ο θεματοφύλακας συνυπογράφει τις εκθέσεις και 
καταστάσεις των άρθρων 39, 40 και 41. 

5. Υπό την επιφύλαξη των διατάξεων του άρθρου 47, ο 
θεματοφύλακας ευθύνεται απέναντι στην Α.Ε. Διαχειρίσεως 
και τους μεριδιούχους για κάθε αμέλεια ως προς την 
εκπλήρωση των υποχρεώσεών του. Ο θεματοφύλακας 
ευθύνεται επίσης εις ολόκληρον με την τράπεζα ή το ίδρυμα, 
στα οποία, σύμφωνα με τα εδάφια 2 και 3 της παρ. 1. 
μπορεί να ανατίθεται από αυτόν η φύλαξη κινητών αξιών. 

6. Η Α.Ε. Διαχειρίσεως υποχρεούται να παρακολουθεί την 
ορθή εκτέλεση από το θεματοφύλακα των εντολών της. 

Άρθρο 31 

1. θεματοφύλακας που επιθυμεί να παραιτηθεί των 
καθηκόντων του πρέπει να ειδοποιήσει προ τριών τουλά¬ 
χιστον μηνών την Α.Ε. Διαχειρίσεως. Ο νέος θεματοφύλακας 
διορίζεται από την επιτροπή κεφαλαιαγοράς ύστερα από 
πρόταση της Α.Ε. Διαχειρίσεως. Εάν η Α.Ε. Διαχειρίσεως 
καθυστερήσει αδικαιολόγητα να προτείνει νέο θεματοφύλα¬ 
κα, αυτός διορίζεται από την επιτροπή κεφαλαιαγοράς 
ύστερα από αίτηση του υπό παραίτηση θεματοφύλακα. 

2. Μετά το διορισμό του νέου θεματοφύλακα, ο παραι¬ 
τηθείς του παραδίδει, βάσει πρωτοκόλλου, τις κινητές αξίες 
και όλη την περιουσία του αμοιβαίου κεφαλαίου. 

3. Ο θεματοφύλακας ϊίου υπέβαλε την παραίτησή του 
συνεχίζει την άσκηση των καθηκόντων του μέχρι την πλήρη 
ανάληψη των καθηκόντων του νέου θεματοφύλακα. 

Άρθρο 32 

1. Το ενεργητικό του αμοιβαίου κεφαλαίου επιτρέπεται να 
επενδύεται μόνο: 

α) Σε κινητές αξίες εισηγμένες στην κύρια αγορά 

Χρηματιστηρίου Αξιών κράτους-μέλους της Ε.Ο.Κ., στην 
παράλληλη αγορά του Χρηματιστηρίου Αξιών Αθηνών, σε 
κοινοτικό χρηματιστήριο με όρους εισαγωγής αντίστοιχους, 
με εκείνους της παράλληλης αγοράς του Χρηματιστηρίου 
Αξιών Αθηνών ή σε άλλη αναγνωρισμένη χρηματιστηριακή 
αγορά κράτους-μέλους, που ορίζεται με απόφαση του 
Υπουργού Εθνικής Οικονομίας. 

β) Σε τίτλους μεριδίων ελληνικών αμοιβαίων κεφαλαίων, 
και σε μη εισηγμένους σε χρηματιστηριακή αγορά τίτλους 
μεριδίων Κοινοτικών αμοιβαίων κεφαλαίων, που πληρούν τις 
προϋποθέσεις της Οδηγίας της Ε.Ο.Κ. 85/611. 
γ) Σε νεοεκδιδόμενες κινητές αξίες υπό τους εξής όρους: 
αα. Η έκδοση τούτων περιλαμβάνει την υποχρέωση 
εισαγωγής τους, εντός ενός έτους το αργότερο, σε 
χρηματιστηριακές αγορές των περιπτώσεων α' και δ' της 
παρούσας παραγράφου. 

ββ. Σε περίπτωση, κατά την οποία οι νεοεκδιδόμενες 
αξίες αφορούν κάλυψη μετοχικού κεφαλαίου ανώνυμης 
εταιρίας με δημόσια εγγραφή, σύμφωνα με το άρθρο 8α 
του ν. 2190/1920 "περί ανωνύμων εταιριών’, η Α.Ε. 
Διαχειρίσεως δύναται να συνάπτει σύμβαση με τον ανάδοχο 
της ως άνω εκδόσεως περί της συμετοχής στη δημόσια 
εγγραφή υπό την επιφύλαξη της υποπεριπτώσεως αα' της 
περιπτώσεως γ' της παρούσας παραγράφου. 

γγ. Οι επενδύσεις στις ανωτέρω αξίες υπόκεινται στους 
περιορισμούς των περιπτώσεων ά και δ της παρούσας 
παραγράφου. 

δ) Σε κινητές αξίες που είναι εισηγμένες στην κύρια αγορά 
χρηματιστηρίου κράτους μη μέλους της Ε.Ο.Κ. μέχρι ποσού 
που δεν υπερβαίνει το ένα πέμπτο της καθαρής αξίας του 
αμοιβαίου κεφαλαίου. 

ε) Σε άλλες κινητές αξίες μέχρι ποσού που, κατά την 
τοποθέτηση, δεν υπερβαίνει ποσοστό δέκα τοις εκατό (10%) 
της καθαρής αξίας του αμοιβαίου κεφαλαίου, ύστερα από 
ειδική" άδεια της επιτροπής κεφαλαιαγοράς, 
στ) Σε μετρητά "και τραπεζικές καταθέσεις. 

2. Η αποτίμηση της αξίας των ως άνω κινητών αξιών 
γίνεται ως ακολούθως. 

α) των περιπτώσεων α', β' και δ' σε τρέχουσες τιμές, 
β) της περιπτώσεως γ' σε τιμές κτήσεως, 
γ) της περιπτώσεως ε' σε τιμές κτήσεως, σύμφωνα με τα 
οριζόμενα στο εδάφιο δ' της παρ. 1 του άρθρου 43 του 
παρόντος. 

3. Το αμοιβαίο κεφάλαιο, κατά την εξαγωγή συναλλάγ¬ 
ματος για την πραγματοποίηση επενδύσεων εκτός Ελλάδος, 
υπόκειται στους συναλλαγματικούς περιορισμούς που ι¬ 
σχύουν. 

Άρθρο 33 

1. Κατά την πραγματοποίηση επενδύσεων, απαγορεύεται 
η τοποθέτηση άνω του δέκα τοις εκατό (10%) της καθαρής 
αξίας του αμοιβαίου κεφαλαίου σε κινητές αξίες του ίδιου 
εκδότη και άνω του σαράντα τοις εκατό (40%) της καθαρής 
αξίας του, σε κινητές αξίες εκδοτών, σε καθένα από τους 
οποίους έχει επενδύσει ποσοστό μεγαλύτερο του πέντε 
τοις εκατό (5%) της καθαρής αξίας του. 

2. Επιτρέπεται η τοποθέτηση μέχρι του πενήντα τοις 
εκατό (50%) της καθαρής αξίας του αμοιβαίου κεφαλαίου 
σε κινητές αξίες του ίδιου εκδότη, όταν οι κινητές αξίες 
έχουν εκδοθεί από κράτος μέλος της Ε.Ο.Κ. ή από 
οργανισμό τοπικής αυτοδιοίκησης κράτους μέλους ή από 
δημόσιο διεθνή οργανισμό, στον οποίο συμμετέχει κράτος 
μέλος της Ε.Ο.Κ., καθώς και όταν οι κινητές αξίες τελούν 


υπό την εγγύηση των παραπάνω προσώπων. 

3. Για τον προσδιορισμό του επιτρεπόμενου ύψους 
τοποθετήσεων κατά τις προηγούμενες παραγράφους η αξία 
του συνόλου των κινητών αξιών του ίδιου εκδότη υπολο¬ 
γίζεται κατά την ημέρα της τοποθετήσεως με βάση τους 
κανόνες αποτιμήσεως της παρ. 1 του άρθρου 43 του 
παρόντος. 

4. Το αμοιβαίο κεφάλαιο δεν επιτρέπεται να αποκτά 
μερίδια αμοιβαίου κεφαλαίου, που διαχειρίζεται η ίδια Α.Ε. 
Διαχειρίσεως ή Α.Ε. Διαχειρίσεως, που είναι συνδεδεμένη 
με την Α.Ε. Διαχειρίσεως του πρώτου αμοιβαίου κεφαλαίου, 
κατά την έννοια του άρθρου 42ε του κ.ν. 2190/1920. 
Επιτρέπεται, ύστερα από άδεια της επιτροπής κεφαλαια¬ 
γοράς, η απόκτηση από αμοιβαίο κεφάλαιο, μεριδίων 
αμοιβαίου κεφαλαίου που υπόκειντάι στην απαγόρευση του 
προηγουμένου εδαφίου, όταν το τελευταίο αμοιβαίο κεφά¬ 
λαιο είναι, σύμφωνα με τον Κανονισμό του, εξειδικευμένο 
σε συγκεκριμένο γεωγραφικό ή οικονομικό τομέα. Στις 
περιπτώσεις του προηγούμενου εδαφίου η Α.Ε. Διαχειρίσεως 
δεν εισπράττει αμοιβή ή προμήθεια κατά τη διάθεση και 
εξαγορά των μεριδίων. 

Άρθρο 34 

1. Το αμοιβαίο κεφάλαιο δεν επιτρέπεται να αποκτά 
μετοχές μιας εταιρίας, που αντιπροσωπεύουν ποσοστό 
μεγαλύτερο του 10% των μετοχών της τελευταίας. Τα 
αμοιβαία κεφάλαια, που διαχειρίζεται η ίδια Α.Ε. Διαχειρί¬ 
σεως, δεν επιτρέπεται να αποκτούν μετοχές μιας εταιρίας, 
που αντιπροσωπεύουν ποσοστό μεγαλύτερο του τριάντα 
τοις εκατό (30%) των ιδίων κεφαλαίων της τελευταίας. 

2. Με την επιφύλαξη της προηγουμένης παραγράφου, το 
αμοιβαίο κεφάλαιο δεν επιτρέπεται να αποκτά ποσοστό 
μεγαλύτερο του δέκα τοις εκατό (10%): α) των μετοχών 
χωρίς δικαίωμα ψήφου του ίδιου εκδότη, β) του συνόλου 
των ανεξοφλήτων, κατά το χρόνο κτήσεως από το αμοιβαίο 
κεφάλαιο ομολογιών του ίδιου εκδότη, γ) των κατά το χρόνο 
κτήσεως κυκλοφορούντων μεριδίων ενός αμοιβαίου κεφα¬ 
λαίου, δ) των μετοχών ανώνυμης χρηματιστηριακής εταιρίας 
του ν. 1806/1988, ε) των μετοχών εταιριών συμβούλων 
επενδύσεων και στ) των μετοχών της Α.Ε. Αποθετηρίων 
Τίτλων. 

3. Οι περιορισμοί των προηγουμένων παραγράφων δεν 
ισχύουν για τις κινητές αξίες της παρ. 2 του άρθρου 33. 

Άρθρο 35 

1. Συμβάσεις που συνήφθησαν κατά παράβαση των 
διατάξεων των τριών προηγούμενων άρθρων είναι έγκυρες. 

2. Σε περίπτωση διαπιστώσεως παραβάσεως των διατά¬ 
ξεων των άρθρων 32, 33 και 34, η επιτροπή κεφαλαιαγοράς 
προ της κινήσεως της διαδικασίας, που προβλέπεται στο 
άρθρο 15, λαμβάνοντας υπόψη τη σοβαρότητα της παρα¬ 
βάσεως, δύναται να θέτει στην Α.Ε. Διαχειρίσεως εύλογη 
προθεσμία για να συμμορφωθεί με τις διατάξεις του νόμου. 

Άρθρο 36 

Επιτρέπεται παρέκκλιση από τις διατάξεις των άρθρων 
32, 33 και 34, προκειμένου για μετοχές που αποκτά το 
αμοιβαίο κεφάλαιο ασκώντας δικαίωμα προτιμήσεως κατά 
την αύξηση μετοχικού κεφαλαίου εταιρίας, της οποίας 
κατέχει μετοχές. Το αμοιβαίο κεφάλαιο υποχρεούται όμως 
να εκποιήσει τις μετοχές που κατέχει καθ' υπέρβαση των 

ορίων που τίθενται στα άρθρα 32,· 33 και 34 εντός έτους 
από την απόκτησή τους. 

Άρθρο 37 

. Η Α.Ε. Διαχειρίσεως επιτρέπεται να συνάπτει δάνεια για 
λογαριασμό του αμοιβαίου κεφαλαίου αποκλεισπκώς από 
τράπεζες, μέχρι ποσού ίσου προς το 1/10 της καθαρής 
αξίας του αμοιβαίου κεφαλαίου και μόνο για την ικανοποίηση 
αιτήσεων εξαγοράς μεριδίων, όταν κρίνεται ως μη συμφέ- 
ρουσα η πώληση κινητών αξιών. Για την ασφάλεια των 
δανείων αυτών μπορεί να συνιστάται ενέχυρο επί κινητών 
αξιών του αμοιβαίου κεφαλαίου. Δύναται επίσης να συνάπτει 
δάνεια με τράπεζες μέχρι ποσού ίσου προς το δεκαπέντε 
τοις εκατό (15%) των ιδίων κεφαλαίων της για απόκτηση 
ακινήτων, που είναι απαραίτητα για τη λειτουργία της. 

Άρθρο 38 

1. Η καθαρή αξία του αμοιβαίου κεφαλαίου, ο αριθμός των 
μεριδίων του, η αξία του μεριδίου, η τιμή διαθέσεως και η 
τιμή εξαγοράς του υπολογίζονται κάθε εργάσιμη ημέρα και 
δημοσιεύονται στον ημερήσιο τύπο της επόμενης ημέρας, 
με μέριμνα της Α.Ε. Διαχειρίσεως. 

2. Ο προσδιορισμός της καθαρής αξίας του αμοιβαίου 
κεφαλαίου γίνεται σύμφωνα με τους κανόνες του άρθρου 
43. Για τον προσδιορισμό της αξίας κάθε μεριδίου διαιρείται 
το σύνολο της καθαρής αξίας του αμοιβαίου κεφαλαίου με 
τον αριθμό των μεριδίων. 

3. Η τιμή διάθεσης και η τιμή εξαγοράς του μεριδίου 
επιτρέπεται να υπερβαίνει την αξία του ή να υπολείπεται, 
ανπστοίχως, της αξίας αυτής κατά την προμήθεια της Α.Ε. 
Διαχειρίσεως. 

Άρθρο 39 

1. Η διαχειριστική χρήση του αμοιβαίου κεφαλαίου έχει τη 
διάρκεια του ημερολογιακού έτους. Κατ' εξαίρεση ή πρώτη 
διαχειριστική χρήση μπορεί να ορισθεί για διάστημα μικρό- ■ 
τερο του ημερολογιακού έτους, με λήξη την 31η Δεκεμβρίου. 

2. Στο τέλος κάθε διαχειριστικής χρήσης του αμοιβαίου 
κεφαλαίου, η Α.Ε. Διαχειρίσεως συντάσσει την ετήσια 
έκθεση του αμοιβαίου κεφαλαίου. 

3. Η ετήσια έκθεση για το αμοιβαίο κεφάλαιο περιλαμβάνει: 

α. Την περιουσιακή κατάσταση του αμοιβαίου κεφαλαίου, 

που περιέχει αναλυτικά το είδος και την ποσότητα των 
κινητών αξιών, με αναφορά των χρηματιστηρίων, στα οποία 
είναι εισηγμένες, την τρέχουσα τιμή μονάδας, τη συνολική 
αξία των κινητών αξιών, το διαθέσιμο ενεργητικό σε 
καταθέσεις, τις απαιτήσεις, τις υποχρεώσεις και την καθαρή 
αξία του ενεργητικού, 

β. αναλυτικό λογαριασμό αποτελεσμάτων της χρήσης, που 
περιλαμβάνει τις προσόδους κατά κατηγορία, τα κέρδη ή 
ζημίες από την πώληση κινητών αξιών και τις δαπάνες κατά 
κατηγορία, 

γ. τα διανεμόμενα και τα επανεπενδυόμενα κέρδη, 

δ. τις συνολικές εισροές και εκροές από τη διάθεση και 
εξαγορά μεριδίων, την ανατίμηση ή την υποτίμηση των 
επενδύσεων και άλλες τυχόν μεταβολές, που επηρέασαν 
το ενεργητικό και το παθητικό του αμοιβαίου κεφαλαίου, 
κατά τη διάρκεια της χρήσεως, 

ε. κατάσταση που περιλαμβάνει τον αριθμό των μεριδίων, 
που διετέθησαν και αυτών που εξηγοράσθησαν, κατά τη 
διαχειριστική χρήση και τον αριθμό των κυκλοφορούντων 


μεριδίων στην αρχή και το τέλος της διαχειριστικής χρήσης, 
στ. την αξία του μεριδίου, 

ζ. τις κινητές αξίες, από τις οποίες αποτελείται το 
χαρτοφυλάκιο, ταξινομημένες κατά τις ειδικότερες κατηγο¬ 
ρίες, που αναφέρονται σε καθεμία από τις περιπτώσεις ά 
έως ε' της παρ. 1 του άρθρου 32. και κατά τα βασικά 
κριτήρια της επενδυτικής πολιτικής, με αναφορά του 
ποσοστού που αντιπροσωπεύει κάθε κατηγορία στο σύνολο 
του ενεργητικού του αμοιβαίου κεφαλαίου, 
η. συγκριτικό πίνακα των τριών τελευταίων διαχειριστικών 
χρήσεων του αμοιβαίου κεφαλαίου, από τον οποίο να 
προκύπτει η συνολική καθαρή αξία του ενεργητικού και η 
αξία του μεριδίου στο τέλος κάθε χρήσεως και 
θ. κάθε άλλη σημαντική πληροφορία, που επιτρέπει στους 
επενδυτές να μορφώσουν γνώμη για τη δραστηριότητα του 
αμοιβαίου κεφαλαίου και τα αποτελέσματά του. 

Με απόφαση της επιτροπής κεφαλαιαγοράς δύναται να 
διευρύνεται το πληροφοριακό περιεχόμενο της ετήσιας 
έκθεσης του αμοιβαίου κεφαλαίου. 

Άρθρο 40 

Η Α.Ε. Διαχειρίσεως, στο τέλος του πρώτου τριμήνου, 
εξαμήνου και εννεαμήνου κάθε ημερολογιακού έτους συ¬ 
ντάσσει έκθεση, που περιλαμβάνει για το παρελθόν τρίμηνο, 
εξάμηνο και εννεάμηνο, ανπστοίχως, τα στοιχεία, που 
περιέχονται σπς περιπτώσεις α\ δ", ε’, σΓ και ζ' της παρ. 
3 του άρθρου 39, καθώς και αναλυτικό λογαριασμό αποτε¬ 
λεσμάτων της περιόδου σύμφωνα με την περίπτωση β' της 
παρ. 3 του άρθρου 39. 

Άρθρο 41 

1. Οι εκθέσεις των άρθρων 39 και 40 ελέγχονται από 
μέλη του Σώματος Ορκωτών Ελεγκτών του άρθρου 75 του 
παρόντος, υποβάλλονται στην επιτροπή κεφαλάίάγοράς και 
τίθενται στην διάθεση των μεριδιούχών μέσα στο πρώτο 
δίμηνο από τη λήξη κάθε χρήσεως ή ημερολογιακού 
τριμήνου, ανπστοίχως. Οι εκθέσεις αυτές, είναι στη διάθεση 
κάθε ενδιαφερομένου. 

2. Στο τέλος κάθε χρήσεως δημοσιεύεται σε μία ημερήσια 
πολιτική και σε μία ημερήσια οικονομική εφημερίδα των 
Αθηνών συνοπτική κατάσταση του ενεργητικού του αμοι¬ 
βαίου κεφαλαίου, ο λογαριασμός αποτελεσμάτων χρήσεως 
και η διάθεση των κερδών. 

Άρθρο 42 

Με απόφαση της επιτροπής κεφαλαιαγοράς μπορεί να 
καθορίζεται ενιαία μορφή των εκθέσεων των άρθρων 39 και 
40 και της .συνοπτικής καταστάσεως της παρ. 2 του άρθρου 
41, καθώς και των λογαριασμών που τηρεί η Α.Ε. Διαχει¬ 
ρίσεως για το αμοιβαίο κεφάλαιο, έτσι ώστε να εμφανίζεται 
με απόλυτη σαφήνεια η πραγματική εικόνα της περιουσιακής 
κατάστασης και των αποτελεσμάτων χρήσεως του αμοιβαίου 
κεφαλαίου. 

Άρθρο 43 

1. Η αποτίμηση των στοιχείων του ενεργητικού του 
αμοιβαίου κεφαλαίου από την Α.Ε. Διαχειρίσεως γίνεται κατά 
τους ακόλουθους κανόνες: 

α) Η αξία των εισηγμένων σε χρημαπστήριο κινητών αξιών 
αποπμάται με βάση την τιμή κλεισίματος των χρημαπστη- 

ριακών συναλλαγών τοις μετρητοίς της ίδιας μέρας. Σε μη 
κοινοτικά χρηματιστήρια, όταν αυτό δεν είναι εφικτό για 
λόγους διαφοράς ώρας, η αξία αποτιμάται με βάση την τιμή 
κλεισίματος της προηγούμενης εργάσιμης ημέρας των ως 
άνω χρηματιστηρίων. 

β) Εάν δεν έχει καταρτισθεί χρηματιστηριακή συναλλαγή 
την ημέρα της αποτίμησης, λαμβάνεται υπόψη η τιμή της 
προηγούμενης ημέρας συνεδρίασης του χρηματιστηρίου και, 
εάν δεν έχει γίνει ούτε και εκείνη την ημέρα χρηματιστη¬ 
ριακή συναλλαγή, η τιμή της αμέσως προηγούμενης συνε¬ 
δρίασης. Εάν ούτε και εκείνη την ημέρα δεν έχει γίνει 
χρηματιστηριακή συναλλαγή, λαμβάνεται υπόψη η τελευταία 
τιμή προσφοράς ή ζητήσεως. 

γ) Εάν στο χρηματιστήριο, στο οποίο είναι εισηγμένες οι 
κινητές αξίες του αμοιβαίου κεφαλαίου ισχύει το σύστημα 
της ενιαίας τιμής, για τον προσδιορισμό της αξίας τους 
λαμβάνεται υπόψη η ενιαία τιμή. 

δ) Η αποτίμηση της αξίας των κινητών αξιών, που δεν 
είναι εισηγμένες σε χρηματιστήριο γίνεται κατά τους 
κανόνες που θεσπίζονται με απόφαση της επιτροπής 
κεφαλαιαγοράς. Μέχρι την έκδοση και έναρξη ισχύος αυτής 
της απόφασης, ισχύουν οι αποφάσεις της επιτροπής 
κεφαλαιαγοράς, που έχουν εκδοθεί με βάση την παρ. 3 του 
άρθρου 16 του ν.δ. 608/1970. 

2. Για τον προσδιορισμό της καθαρής αξίας του αμοιβαίου 
κεφαλαίου, αφαιρούνται από το ενεργητικό του οι αμοιβές 
ή προμήθειες της Α.Ε. Διαχειρίσεως, του θεματοφύλακα και 
των μελών του χρηματιστηρίου, οι δαπάνες του αμοιβαίου 
κεφαλαίου, που ορίζεται στον Κανονισμό του αμοιβαίου 
κεφαλαίου ότι το βαρύνουν, καθώς και τα κατά την 
αποτίμηση της 31ης Δεκεμβρίου κάθε έτους διανεμόμενα 
στους μεριδιούχους κέρδη. 

3. Με εξαίρεση τις υποχρεωτικές από το νόμο δημοσιεύ¬ 
σεις, κάθε δημοσίευση σχετικά με το αμοιβαίο κεφάλαιο 
γίνεται με έξοδα της Α.Ε. Διαχειρίσεως;. 

Άρθρο 44 

Οι πρόσοδοι του αμοιβαίου κεφαλαίου από τόκους, 
μερίσματα και κέρδη προκύπτοντα από κλήρωση ομολογιών 
υπέρ το άρτιον, διανέμονται ετησίως στους μεριδιούχους, 
αφού αφαιρεθεί το σύνολο των δαπανών της χρήσεως, που 
καθορίζονται στην παρ. 2 του άρθρου 43. Τα κέρδη από 
την πώληση κινητών αξιών διανέμονται στους μεριδιούχους, 
κατά την κρίση της Α.Ε. Διαχειρίσεως, κατά το μέτρο που 
αυτά δεν εξουδετερώνονται από τυχόν συντελεσθείσες 
μέχρι τέλους της χρήσεως κεφαλαιακές ζημίες. 

Άρθρο 45 

1. Μεριδιούχοι, που εκπροσωπούν τουλάχιστον το 1/10 
των μεριδίων του αμοιβαίου κεφαλαίου, έχουν δικαίωμα να 
ζητήσουν από την Α.Ε. Διαχειρίσεως τη σύγκληση της 
Συνελεύσεως των μεριδιούχων. Η Α.Ε. Διαχειρίσεως υπο- 
χρεούται να συγκαλέσει τη Συνέλευση των μεριδιούχων,το 
πολύ μέσα σε τριάντα ημέρες από την επίδοση της αιτήσεως 
του προηγουμένου εδαφίου. Η αίτηση περιέχει το αντικεί¬ 
μενο της ημερήσιας διάταξης, που αναφέρεται στην παροχή 
πληροφοριών, γιά οποιοδήποτε θέμα συνδέεται, αμέσως ή 
εμμέσως, με τη διαχείριση του αμοιβαίου κεφαλαίου. 

2. Εάν μέρα σε ένα διαχειριστικό έτος η συνολική καθαρή 
αξία του αμοιβαίου κεφαλαίου μειωθεί κατά τα 6/10, η 
επιτροπή κεφαλαιαγοράς μπορεί να συγκαλέσει Συνέλευση 
των μεριδιούχων, με σκοπό τη διάλυση του αμοιβαίου 


κεφαλαίου. Για τη διάλυση του αμοιβαίου κεφαλαίου εφαρ¬ 
μόζονται οι διατάξεις των άρθρων 798-804 του Ασηκού 
Κώδικα. Σε περίπτωση που η επιτροπή κεφαλαιαγοράς 
αποφασίσει τη σύγκληση της Συνέλευσης των μεριδιούχων, 
αναστέλλεται η εξαγορά των μεριδίων του αμοιβαίου 
κεφαλαίου μέχρι να λυθεί η κοινωνία του αμοιβαίου κεφα¬ 
λαίου. 

Άρθρο 46 

1. Η επιτροπή κεφαλαιαγοράς δύναται ν'αναθέτει σε μέλη 
του Σώματος Ορκωτών Ελεγκτών του άρθρου 75 του 
παρόντος, την άσκηση.των ελέγχων των Α.Ε. Διαχειρίσεως 
ως προς τη διαχείριση των αμοιβαίων κεφαλαίων. Οι Α.Ε. 
Διαχειρίσεως υποχρεούνται να θέτουν στη διάθεση της 
επιτροπής Κεφαλαιαγοράς και των εντεταλμένων οργάνων 
της όλα τα στοιχεία, που είναι απαραίτητα για τη διενέργεια 
των ανωτέρω ελέγχων. 

2. Όλες οι δημοσιεύσεις του αμοιβαίου κεφαλαίου και της 
Α.Ε. Διαχειρίσεως, υποχρεωτικές ή προαιρετικές, συμπερι¬ 
λαμβανομένων και εκείνων που γίνονται για διαφημιστικούς 
λόγους, υποβάλλονται στην επιτροπή κεφαλαιαγοράς. 

3. Η Α.Ε. Διαχειρίσεως υποχρεούται, εφ' όσον της ζητηθεί 
από την επιτροπή κεφαλαιαγοράς, να προβαίνει με δικά της 
έξοδα σε διευκρινιστικές ή διορθωτικές δημοσιεύσεις, εάν 
από προηγούμενες δημοσιεύσεις ή ανακοινώσεις της, 
υπάρχει κίνδυνος παραπλάνησης ή εσφαλμένης πληροφό¬ 
ρησης του επενδυτικού κοινού. 

Άρθρο 47 

1. Σε περίπτωση παραβάσεως των διατάξεων αυτού του 
νόμου ή των αποφάσεων που εκδίδονται κατ’ εξουσιοδότησή 
του, η επιτροπή κεφαλαιαγοράς επιβάλλει στην Α.Ε. Δια¬ 
χειρίσεως ή το θεματοφύλακα πρόστιμο ύψους μέχρι εκατό 
εκατομμυρίων δραχμών. 

2. Η επιτροπή κεφαλαιαγοράς επιβάλλει στα μέλη του 
διοικητικού συμβουλίου, διευθυντές και υπαλλήλους των 
εταιριών επενδύσεων χαρτοφυλακίου, που παραβαίνουν εν 
γνώσει τους τις διατάξεις του παρόντος ή τις αποφάσεις 
που εκδίδονται κατ’ εξουσιοδότησή του, πρόστιμο ύψους 
μέχρι δέκα εκατομμυρίων δραχμών. 

3. Μέλη του διοικητικού συμβουλίου, διευθυντές και 
υπάλληλοι Α.Ε. Διαχειρίσεως και του θεματοφύλακα αμοι¬ 
βαίου κεφαλαίου καθώς και αντιπρόσωποι της Α.Ε. Διαχει¬ 
ρίσεως, που παραβαίνουν εν γνώσει τους τις διατάξεις των 
άρθρων 17 παρ. 5-6, 20 παρ. 2, 32, 33, 34, 36, 37, 38, 39, 
40, 43 και 46 αυτού του νόμου ή των αποφάσεων που 
εκδίδονται κατ' εξουσιοδότησή του, τις διατάξεις του 
Κανονισμού του αμοιβαίου κεφαλαίου, καθώς και τις απο¬ 
φάσεις της επιτροπής κεφαλαιαγοράς τιμωρούνται, κατόπιν 
αιτήσεως τής επιτροπής κεφαλαιαγοράς, με φυλάκιση και 
με χρηματική ποινή ύψους μέχρι εκατό εκατομμυρίων 
δραχμών. 

4. Όποιος εν γνώσει του προβαίνει σε ψευδείς δηλώσεις 
ή ανακοινώσεις προς το κοινό σχετικά με τα οικονομικά 
στοιχεία αμοιβαίου κεφαλαίου, με σκοπό να προσελκύσει σ 
αυτό επενδυτές τιμωρείται με φυλάκιση και χρηματική ποινή 
μέχρι εκατό εκατομμυρίων δραχμών. 

Άρθρο 48 * 

1. Η πράξη συστάσεως αμοιβαίου κεφαλαίου και η διάθεση, 
εξαγορά και μεταβίβαση εν ζωή ή αιτία θανάτου μεριδίων. 

απαλλάσσονται από κάθε φόρο, τέλος, τέλος χαρτοσήμου, 
εισφορά, δικαίωμα ή οποιαδήποτε άλλη επιβάρυνση, υπέρ 
του Δημοσίου, νομικών προσώπων δημόσιου δικαίου και 
γενικώς τρίτων. 

2. Κατά την είσπραξη μερισμάτων ή τόκων, επιφυλασσο- 
μένου του άρθρου 21 του ν. 1921/1991, επ'ονόμαπ και δια 
λογαριασμόν του αμοιβαίου κεφαλαίου κανένας φόρος δεν 
παρακρατείται. του αμοιβαίου κεφαλαίου απαλλασσομένου 
από κάθε φόρο ή άλλο βάρος υπέρ οιουδήποτε. 

3. Η πρόσθετη αξία που προκύπτει επωφελε'ια των 
μεριδιούχων από την εξαγορά μεριδίων σε τιμή ανώτερη 
της τιμής κτήσεως, απαλλάσσεται από κάθε φόρο, τέλος, 
τέλος χαρτοσήμου, εισφορά, δικαίωμα ή οποιαδήποτε άλλη 
επιβάρυνση υπέρ του Δημοσίου, νομικών προσώπων δημό¬ 
σιου δικαίου και γενικώς τρίτων. 

4. Πέραν της απαλλαγής που προβλέπεται στο άρθρο 29 
παρ. 6 του ν.δ. 3323/1955 (ΦΕΚ 214 Α ). τα κέρδη, που 
διανέμονται από το αμοιβαίο κεφάλαιο στους μεριδιούχους, 
απαλλάσσονται από το φόρο εισοδήματος και από κάθε 
φόρο, τέλος, τέλος χαρτοσήμου, εισφορά, δικαίωμα ή 
οποιαδήποτε άλλη επιβάρυνση υπέρ του Δημοσίου, ν.π.δ.δ. 
και γενικώς τρίτων, εφ όσον προκύπτουν από την πώληση 
κινητών αξιών σε τιμές ανώτερες απο τις τιμές κτήσεως 
και γενικώς από πηγές, το εκ των οποίων προερχόμενο 
εισόδημα τυγχάνει φορολογικής απαλλαγής. 

5. Τα κέρδη του αμοιβαίου κεφαλαίου, που διανέμονται 
σε οργανισμούς κοινωνικής πολιτικής του ν. 876/1979 (ΦΕΚ 
48 Α ), απαλλάσσονται από το φόρο για ποσό δραχμών δύο 
χιλιάδων (δρχ. 2.000) για καθένα άμεσο ασφαλισμένο του 
οργανισμού σπς 31 Δεκεμβρίου κάθε έτους ή, για ποσό ίσο 
με το ένα τοις εκατό (1%) του ποσού, που σύμφωνα με το 
πρώτο εδάφιο της παραγράφου 6 του άρθρου 29 του ν.δ. 
3323/1955 (ΦΕΚ 214 Α), απαλλάσσεται από το φόρο 
εισοδήματος. 

6. Το τελευταίο εδάφιο της παραγράφου 6 του άρθρου 
29 του ν.δ. 3323/1955 (ΦΕΚ 214 Α ) αντικαθίσταται ως εξής: 

Όι μεριδιούχοι απαλλάσσονται της υποχρέωσης υποβολής 
υπεύθυνης δήλωσης, αν τα λαμβανόμενα από κάθε μερι- 
διούχο κέρδη από τα αμοιβαία κεφάλαια, που διαχειρίζεται 
η Α.Ε. Διαχειρίσεως, δεν υπερβαίνουν το ποσό των είκοσι 
χιλιάδων δραχμών ή το 10% του ποσού, που σύμφωνα με 
το πρώτο εδάφιο απαλλάσσεται από το φόρο εισοδήματος·. 

7. Επί απώλειας τίτλων μερίδων εφαρμόζονται αναλόγως 
οι διατάξεις του άρθρου 12α του κ.ν. 2190/1920. 

8. Οι τίτλοι μεριδίων δύνανται να ενεχιιρασθούν. για 
εξασφάλιση απαιτήσεως σύμφωνα με τους όρους των 
παραγράφων 1-2 του άρθρου 3 του α.ν. 1818/1951 “περί 
τροποποιήσεως και συμπληρώσεως διατάξεων αφορωσών 
την ονομασπκοποίησιν των μετοχών και το χρηματιστήριον 
αξιών" (ΦΕΚ 149 Α ) και των άρθρων 1244 επ. του Αστικού 
Κώδικα. Η ενεχύραση ισχύει κατά της Α.Ε. Διαχειρίσεως, 
αφότου αυτή ανακοινωθεί στην τελευταία από τον ενεχυ- 
ρούχο δανειστή. 

Άρθρο 49 

1. Σε περίπτωση ασφαλίσεως ζωής μπορεί να συμφωνηθεί 
ότι η ασφαλιστική αποζημίωση δεν καταβάλλεται σε μετρητά, 
αλλά με τη μεταβίβαση στο δικαιούχο αριθμού μεριδίων 
αμοιβαίου κεφαλαίου ή μετοχών εταιριών επενδύσεων 
χαρτοφυλακίου. 

2. Κινητές αξίες, κατά την έννοια του άρθρου 1 παρ. 1 
του παρόντος νόμου, κομιστές των οποίων είναι πιστωτικά 
ιδρύματα, ασφαλιστικές εταιρίες, ν.π.δ.δ., δημόσιοι οργανι¬ 


σμοί ή ασφαλιστικά ταμεία και φορείς κοινωνικής ασφαλί¬ 
σεως του άρθρου 12 του ν.1902/1990 (ΦΕΚ 138 Α') μπορούν 
να ανταλλάσσονται με μερίδια αμοιβαίων κεφαλαίων ή 
μετοχές εταιριών επενδύσεων χαρτοφυλακίου. Η ανταλλαγή 
αυτή απαλλάσσεται από κάθε φόρο, τέλος, τέλος χαρτο¬ 
σήμου, εισφορά, δικαίωμα ή οποιαδήποτε άλλη επιβάρυνση 
υπέρ του Δημοσίου ή τρίτου με εξαίρεση τα δικαιώματα 
μεταβιβάσεως των ονομαστικών μετοχών. 

3. Επιτρέπεται απεριορίστως η κτήση από ασφαλιστικές 
εταιρίες, πιστωτικά ιδρύματα, συνεταιρισμούς, ασφαλιστι¬ 
κούς οργανισμούς και νομικά πρόσωπα εν γένει, μεριδίων 
αμοιβαίων κεφαλαίων ή μετοχών εταιριών επενδύσεων 
χαρτοφυλακίου, προς σχηματισμό αποθεματικών, υποχρεω¬ 
τικών ή μή. 

ΚΕΦΑΛΑΙΟ Γ 

ΧΡΗΜΑΤΙΣΤΗΡΙΑΚΕΣ ΔΙΑΤΑΞΕΙΣ 

Άρθρο 50 

1. Στο τέλος της παραγράφου 7 του άρθρου 65 του β.δ. 
της 12/16 Ιουνίου 1909 'περί κανονισμού του χρηματιστηρίου 
Αθηνών - προστίθεται η εξής φράση: 

"εξαιρουμένων των μεσιτικών δικαιωμάτων των μελών του 
χρηματιστηρίου επί χρηματιστηριακών συναλλαγών σε τίτ¬ 
λους σταθερού εισοδήματος·. 

Άρθρο 51 

Στο άρθρο 20 του ν. 3632/1928 προστίθεται παράγραφος 
9 που έχει ως εξής: 

Ή κατά την παρ.1 πληρωμή του τιμήματος,γίνεται μέσω 
τραπέζης, οριζομένης από το Δ.Σ. του χρηματιστηρίου με 
εντολή της υπηρεσίας εκκαθάρισης του χρηματιστηρίου. 
Μετά την έναρξη της λειτουργίας της Ανώνυμης Εταιρίας 
Αποθετηρίων Τίτλων, η ως άνω τράπεζα ορίζεται από το 
Δ.Σ. της Εταιρίας με εντολή της αρμόδιας υπηρεσίας της, 
τηρουμένων κατά τα λοιπά των προβλεπομένων,από τις 
διατάξεις των άρθρων 38 και 50 του Κανονισμού του 
Χρηματιστηρίου Αξιών Αθηνών - . 

Άρθρο 52 

Το άρθρο 32 του ν. 3632/1928 αντικαθίσταται ως εξής: 
Ί. Το Δ.Σ. του χρηματιστηρίου επιβάλλει: α) στα τακτικά 
και έκτακτα μέλη του χρηματιστηρίου όταν παραβαίνουν τις 
διατάξεις της χρηματιστηριακής νομοθεσίας, του εν ισχώ 
χρηματιστηριακού κανονισμού ή τις αποφάσεις του διοικη¬ 
τικού συμβουλίου του χρηματιστηρίου και β) στους χρημα¬ 
τιστές, στους χρηματιστηριακούς εκπροσώπους και τα μέλη 
του Δ.Σ. των χρηματιστηριακών εταιριών όταν επιδεικνύουν 
ανάρμοστη συμπεριφορά προς τα όργανα και τα μέλη του 
χρηματιστηρίου και της Εποπτείας, σωρευτικώς ή διαζευ- 
κτικώς, αναλόγως προς τη βαρύτητα του παραπτώματος, 
τις εξής πειθαρχικές ποινές: 
αα) Επίπληξη έγγραφη. 

ββ) Πρόσημο μέχρι ποσού πέντε εκατομμυρίων δραχμών, 
γγ) Απαγόρευση διενέργειας χρηματιστηριακών συναλλα¬ 
γών για διάστημα μέχρι δεκαπέντε εργάσιμων ήμερων. Κατά 
τη διάρκεια της απαγορεύσεως, δεν επιτρέπεται στο 
χρηματιστή και τους ανπκρυστές του ή επί ανώνυμης 
χρημαηστηριακής εταιρίας, στους χρημαηστηριακούς της 
εκπροσώπους και τους ανπκρυστές της η είσοδος στο χώρο 
των συνεδριάσεων του χρηματιστηρίου. Επί πλέον δύναται 

να προβεί σε έκθεση των ονομάτων των τιμωρηθέντων στον 
εσωτερικό πίνακα του χρηματιστηρίου. 

2. Ως ανάρμοστη συμπεριφορά θεωρείται, ιδία, η απρεπής 
διαγωγή στο χώρο του χρηματιστηρίου και κάθε ανπκειμένη 
προς τα χρηστά και συναλλακτικά ήθη ενέργεια κατά την 
άσκηση των καθηκόντων τους. 

3. Η επιτροπή κεφαλαιαγοράς για τις παραβάσεις της 
παραγράφου 1 του παρόντος άρθρου, δύναται με απόφασή 
της να επιβάλλει στα μέλη του χρηματιστηρίου τις πειθαρ¬ 
χικές ποινές της παρ. 1 αν δεν έχει επιληφθεί το Δ.Σ. του 
Χρηματιστηρίου Αθηνών. 

4. Σε περίπτωση υποτροπής, εντός εξαμήνου από της 
επιβολής των ανωτέρω πειθαρχικών ποινών, τα ποσά των 
προστίμων διπλασιάζονται. Αν τα ποσά δεν καταβληθούν 
στο ταμείο του χρηματιστηρίου μέσα σε δεκαπέντε (15) 
ημέρες από την επιβολή τους εισπράττονται από τις αρχές 
του χρηματιστηρίου σύμφωνα με τις διατάξεις του Κ.Ε.Δ.Ε.. 

5. Με απόφαση του Υπουργού Εθνικής Οικονομίας, μετά 
γνώμη του διοικητικού συμβουλίου του χρηματιστηρίου κάι 
της επιτροπής κεφαλαιαγοράς, τα ανωτέρω ποσά δύνανται 
να αναπροσαρμόζονται. 

6. Προ της εκδόσεως της αποφάσεως περί της πειθαρ¬ 
χικής ποινής, το μέλος του χρηματιστηρίου καλείται σε 
απολογία από τον πρόεδρο του Δ.Σ. του χρηματιστηρίου ή 
τον πρόεδρο της επιτροπής κεφαλαιαγοράς εντός ορισμέ¬ 
νης προθεσμίας. 

Άρθρο 53 . 

Με προεδρικό διάταγμα μετά από πρόταση του Υπουργού 
Εθνικής Οικονομίας και γνώμη της επιτροπής κεφαλαιαγο¬ 
ράς καθορίζεται η εγγύηση συμμετοχής, η εισφορά των 
μελών του χρηματιστηρίου, οι πόροι του Κοινού Συνεγγυη- 
τικού Κεφαλαίου καθώς και οι όροι λειτουργίας και διοική- 
σεως αυτού. 

Άρθρο 54 

Η παράγραφος 5 του άρθρου 2 του α.ν. 148/1967 (ΦΕΚ 
173 Α'), όπως τροποποιήθηκε με την παράγραφο 3 του 
άρθρου 12 του ν. 876/1979 (ΦΕΚ 48 Α') και αντικαταστάθηκε 
με το άρθρο 101 του ν. 1041/1980 (ΦΕΚ 75 Α'), αντικαθί¬ 
σταται ως εξής: 

1. Η διαγραφή εταιρίας από το Χρηματιστήριο Αξιών 
Αθηνών γίνεται από την επιτροπή κεφαλαιαγοράς, μετά 
γνώμη του διοικητικού συμβουλίου του Χρηματιστηρίου Αξιών 
Αθηνών, και εφ όσον η εταιρία δεν συμμορφωθεί εντός 
εξαμήνου προς τη γραπτή προειδοποίηση η οποία απευθύ¬ 
νεται σ' αυτήν από τις αρμόδιες αρχές, στις εξής περιπτώ¬ 
σεις: 

α) Εάν το ύψος των ετήσιων πραγματικών συναλλαγών 
δεν υπερβεί το ένα τοις εκατό (1%) του συνολικού αριθμού 
των εν κυκλοφορία μετοχών της εταιρίας. 

β) Εάν η εταιρία έχει αρνητική καθαρή θέση κατά τις δύο 
τελευταίες χρήσεις. 

γ) Εάν η εταιρία κηρυχθεί σε κατάσταση πτωχεύσεως ή 
τεθεί υπό εκκαθάριση. 

2. Η επιτροπή κεφαλαιαγοράς μετά γνώμη του διοικητικού 
συμβουλίου του Χρηματιστηρίου Αξιών Αθηνών δύναται να 
προβαίνει σε διαγραφή εταιρίας από το Χρηματιστήριο Αξιών 
Αθηνών, στις εξής περιπτώσεις: _ 

α) Εάν η εταιρία δεν τηρεί καθ' υποτροπήν τις διατάξεις 
της χρηματιστηριακής νομοθεσίας. 


β) Εάν μέλη του διοικητικού συμβουλίου, διευθύνοντες 
σύμβουλοι ή υπάλληλοι έχουν τιμωρηθεί καθ'υποτροπήν για 
παραβάσεις της χρηματιστηριακής νομοθεσίας. 

γ) Εάν η εταιρία παραλείπει να ενημερώνει εγκαίρως το 
Χρηματιστήριο Αξιών Αθηνών για οποιοδήποτε γεγονός, το 
οποίο, ως εκ της φύσεώς του, μπορεί να επηρεάσει την 
τιμή των μετοχών της εταιρίας στην αγορά. 

δ) Εάν η εταιρία - νόμιμοι εκπρόσωποί της, εντός του 
πλαισίου των δραστηριοτήτων της εταιρίας, έχουν καταδι¬ 
καστεί τελεσιδίκως για απάτη, φοροδιαφυγή και λαθρεμπο¬ 
ρία." 

Άρθρο 55 

Στο άρθρο 3 του ν. 813/1978 (ΦΕΚ 137 Α) προστίθεται 
εδάφιο Ζ που έχει ως εξής: 

'Ζ. Οι μισθώσεις ακινήτων, των οποίων κύριος ή εκμισθω¬ 
τής είναι το νομικό πρόσωπο δημόσιου δικαίου με την 
επωνυμία Χρηματιστήριο Αξιών Αθηνών", αναγκαίων για τη 
στέγαση των υπηρεσιών του, της συσταθείσης υπ' αυτού 
Α.Ε. με την επωνυμία Εταιρία Αποθετηρίων Τίτλων καθώς 
και των υπηρεσιών της εποπτευούσης αυτά υπηρεσίας του 
Υπουργείου Εθνικής Οικονομίας". 

Άρθρο 56 

Στην προϋπόθεση 8 του τμήματος Α του άρθρου 4 του 
π.δ. 350/1985 (ΦΕΚ 126 Α') προστίθεται τέταρτο εδάφιο 
ως εξής: 

"Εξαιρούνται του περιορισμού του πρώτου εδαφίου τα 
ομολογιακά δάνεια, τα οποία εγγυάται τράπεζα κράτους 
μέλους της Ε.Ο.Κ. ή κράτος μέλος της Ε.Ο.Κ.". 

Άρθρο 57 

1. Στο άρθρο 2 του π.δ. 360/31.5.85 (ΦΕΚ 129 Α') 
προστίθεται η ακόλουθη 3η παράγραφος: 

"3. Ανώνυμες εταιρίες των οποίων όι μετοχές εισάγονται 
ή έχουν εισαχθεί στο Χρηματιστήριο Αξιών Αθηνών και 
έχουν θυγατρικές επιχειρήσεις, υποχρεούνται να δημο¬ 
σιεύουν ταυτοχρόνους στην ελληνική γλώσσα: α) εξαμηνιαία 
έκθεση και β) ενοποιημένη εξαμηνιαία έκθεση για το σύνολο 
των δραστηριοτήτων τους και αποτελεσμάτων τους, που 
αφορούν το πρώτο εξάμηνο κάθε οικονομικής χρήσης. 

Οι ανωτέρω εταιρίες υποχρεούνται επίσης νά δημοσιεύουν 
στο τέλος κάθε οικονομικής χρήσης κατάσταση του συνόλου 
των δραστηριοτήτων και αποτελεσμάτων τους". 

2. Στην παράγραφο 1.2 του άρθρου 3 του π.δ. 350/1985 
(ΦΕΚ 126 Α'), όπως αντικαταστάθηκε από την παράγραφο 
1 του άρθρου 45 του ν. 1914/1990 (ΦΕΚ 178 Α'), προστίθεται 
εδάφιο β' ως εξής: 

"β. Το εκ δραχμών 500.000.000 ελάχιστο ύψος ιδίων 
κεφαλαίων πρέπει να υφίσταται, τουλάχιστον για τις δύο 
προηγούμενες, της αιτήσεως εισαγωγής, χρήσεις." 

3. Με απόφαση της επιτροπής κεφαλαιαγοράς δύναται 
να μειούται μέχρι 10 ποσοστιαίων μονάδων, σε περιπτώσεις 
εξαιρετικά μεγάλων αυξήσεων του μετοχικού κεφαλαίου 
ανωνύμων εταιριών, που επιδιώκουν την εισαγωγή τους στο 
Χρηματιστήριο Αξιών Αθηνών, το προβλεπόμενο, από την 
παρ. 4 εδάφ. ά του κεφ. I του άρθρου 3 του π.δ. 350/1985 
(ΦΕΚ 126 Α'), ποσοστό, το οποίο διατίθεται προς δημόσια 
εγγραφή, υπό την προϋπόθεση της εξασφαλίσεως ευρείας 
διασποράς των μετοχών στο επενδυτικό κοινό. 

Άρθρο 58 

Στο άρθρου 2 του ν. 1806/1988 (ΦΕΚ 207 Α') προστίθεται 
παράγραφος 2, που έχει ως εξής: 

"2. Για μια περίοδο τριών (3) ετών από της δημοσιεύσεως 
του παρόντος η επιτροπή κεφαλαιαγοράς, μετά από 
πρόταση του διοικητικού συμβουλίου του Χρηματιστηρίου 
Αξιών Αθηνών, καθορίζει εκάστοτε τον ανώτατο αριθμό των 
μελών του Χρηματιστηρίου Αξιών Αθηνών". 

Άρθρο 59 

1. Το δεύτερο εδάφιο της παρ. 3 του άρθρου 3 του 
ν. 1806/1988 (ΦΕΚ 207 Α') αντικαθίσταται ως εξής: 

Ή μεταβίβαση ποσοστού μετοχών για οποιαδήποτε αιτία, 
με εξαίρεση την κληρονομική διαδοχή και γονική, παροχή, 
είναι άκυρη χωρίς προηγούμενη άδεια της επιτροπής 
κεφαλαιαγοράς". 

2. Στο τέλος της παρ. 3 του άρθρου 3 του ν. 1806/1988 
(ΦΕΚ 207 Α') προστίθεται η εξής φράση: 

"και με απόφασή της εξειδικεύει τα κριτήρια για τη 
χορήγηση της ανωτέρω αδείας'. 

3. Στο άρθρο 3 του ν. 1806/1988 (ΦΕΚ 207 Α') προστίθεται 
παράγραφος 5 ως εξής: 

"5. Δεν μπορεί να είναι μέτοχοι ανώνυμης χρηματιστη¬ 
ριακής εταιρίας μέλη του Δ.Σ. εταιρίας, της οποίας οι 
μετοχές είναι εισηγμένες στο Χρηματιστήριο Αξιών Αθηνών, 
σύζυγοι και συγγενείς αυτών μέχρι πρώτου βαθμού. 

Επί νομικών προσώπων η απαγόρευση αφορά και τα 
φυσικά πρόσωπα που συμμετέχουν στη λήψη αποφάσεων 
για λογαριασμό του νομικού προσώπου". 

4. Στο άρθρο 3 του ν.1806/1988 (ΦΕΚ 207 Α') προστίθεται 
παράγραφος 6 ως εξής: 

"6. Δεν επιτρέπεται να είναι μέτοχος ανώνυμης χρηματι¬ 
στηριακής εταιρίας φυσικό ή νομικό πρόσωπο, που είναι 
ήδη μέτοχος άλλης ανώνυμης χρηματιστηριακής εταιρίας ή 
αλλοδαπής χρηματιστηριακής επιχείρησης που έχει εγκα¬ 
τασταθεί στην Ελλάδα." 

5. Στο τέλος της παρ. 1 του άρθρου 4 του ν. 1806/1988 
(ΦΕΚ 207 Α') προστίθεται η φράση: 

"και με απόφασή της εξειδικεύει τα κριτήρια για τη 
χορήγηση άδειας συστάσεως ανώνυμης χρηματιστηριακής 
εταιρίας." 

6. Η ισχύς των διατάξεων των παραγράφων 3 και 4 του 
άρθρου αυτού αρχίζει τρεις (3) μήνες μετά από τη 
δημοσίευση του παρόντος νόμου. 

Άρθρο 60 

1. Η κατά το άρθρο 4 παρ. 1 του ν. 1806/1988 (ΦΕΚ 207 
Α') χορηγούμενη άδεια από την επιτροπή κεφαλαιαγοράς 
περί συστάσεως ανώνυμης χρηματιστηριακής εταιρίας ανα¬ 
καλείται μετά παρέλευση έτους από την ημερομηνία χορη- 
γήσεώς της, εφ' όσον η συσταθείσα εταιρία δεν προβεί σε 
έναρξη των εργασιών της κατά το ανωτέρω διάστημα. 

2. Η κατά το άρθρο 6 παρ. 5 του ν. 1806/1988 (ΦΕΚ 207 
Α') χορηγούμενη έγκριση από την επιτροπή κεφαλαιαγοράς 
περί διορισμού χρηματιστηριακού εκπροσώπου ανακαλείται 
μετά παρέλευση ενός έτους από την ημερομηνία χορηγή- 
σεώς της, εφ' όσον ο διορισθείς δεν άσκησε αποδεδειγ- 
μένως το επάγγελμα του χρηματιστηριακού εκπροσώπου 
κατά το ανωτέρω διάστημα. 


Άρθρο 61 

Αν κατά το κλείσιμο του ισολογισμού ανώνυμης χρημαπ- 
στηριακής εταιρίας οι υποχρεώσεις της, εξαιρουμένων των 
υποχρεώσεων προς πελάτες και χρημαπστές που συμψη¬ 
φίζονται με απαιτήσεις προς πελάτες και χρημαπστές και 
των υποχρεώσεων από τα μερίσματα της χρήσεως υπερ¬ 
βαίνουν τα ίδια κεφάλαια, η εταιρία υποχρεούται μέσα στους 
έξι πρώτους μήνες της επόμενης διαχειριστικής χρήσεως 
να αυξήσει το μετοχικό της κεφάλαιο, ώστε οι υποχρεώσεις 
της να μην υπερβαίνουν τα ίδια κεφάλαιά της. 

Άρθρο 62 

1. Η περίπτωση α' της παρ. 3 του άρθρου 6 του ν. 
1806/1988 (ΦΕΚ 207 Α') αντικαθίσταται ως εξής: 

"α. χρηματιστής, οπότε και χάνει οριστικά την ιδιότητα 
του χρημαπστή." 

Άρθρο 63 

1. Το εδάφιο β' της περίπτωσης ε' της παρ. 3 του άρθρου 
10 του ν. 1806/1988 (ΦΕΚ 207 Α') καταργείται. 

2. Στο άρθρο 10 του ν. 1806/1988 (ΦΕΚ 207 Α') 
προστίθεται παρ. 4 ως εξής: 

"4. Η επιτροπή κεφαλαιαγοράς ορίζει άπαξ τα κριτήρια 
που αφορούν την επαγγελματική καταλληλότητα και εμπει¬ 
ρία των υποψήφιων χρημαπστηριακών εκπροσώπων ή 
χρήμα ποτών". 

Άρθρο 64 

Η παράγραφος 4 του άρθρου 22 του ν. 1806/1988 (ΦΕΚ 
207 Α') αντικαθίσταται ως εξής: 

4. "Με απόφαση του διοικητικού συμβουλίου του Χρημα- 
πστηρίου Αξιών Αθηνών, καθορίζεται η διάρκεια των 
συνεδριάσεών του. Συναλλαγές δύνανται να πραγματο¬ 
ποιούνται για κάθε κινητή αξία εισηγμένη στο Χρημαπστήριο 
Αξιών Αθηνών, καθ' όλη τη διάρκεια της συνεδριάσεως του 
χρημαπστηρίου.' 

Άρθρο 65 

Η παράγραφος 1 του άρθρου 24 του ν. 1806/1988 (ΦΕΚ 
207 Α') ανπκαθίσταται ως εξής: 

"1. "Απαγορεύεται η σύναψη χρημαπστηριακών συναλλα¬ 
γών δια συμψηφισμού αντίθετων εντολών από το ίδιο μέλος 
του χρημαπστηρίου. Με απόφαση της επιτροπής κεφαλαια¬ 
γοράς δύναται να ορισθούν οι προϋποθέσεις, υπό πς οποίες 
τα μέλη του χρημαπστηρίου δύνανται να εκτελούν αντίθετες 
μεταξύ τους εντολές πελατών για αγορά και πώληση 
κινητών αξιών χωρίς τη διαδικασία εκφώνησης - ανπφώ- 
νησης κατά τη συνεδρία του χρηματιστηρίου. Κατ’ εξαίρεση, 
κάθε μέλος του χρημαπστηρίου επιτρέπεται να συνάπτει 
χρημαπστηριακή σύμβαση εκτελώντας αντίθετες μεταξύ 
τους εντολές αγοράς και πώλησης χωρίς τη διαδικασία 
εκφώνησης - αναφώνησης κατά τη συνεδρία του χρημαπ¬ 
στηρίου (χρημαπστηριακή σύμβαση με συμψηφισπκή εγγρα- 
~φή), μόνο στην περίπτωση πώλησης ονομαστικών μετοχών 
ανώνυμης εταιρίας και εφ' όσον με την πώληση ο αποκτών 
συγκεντρώνει μετοχές που ανππροσωπεύουν ποσοστό 
μεγαλύτερο του δέκα τόις εκατό (10%) του μετοχικού 
κεφαλαίου της εκδότριας εταιρίας. Για τη σύναψη της 

παραπάνω συμβάσεως απαιτείται προηγούμενη άδεια του 
προέδρου του διοικητικού συμβουλίου του χρηματιστηρίου 
μετά από έλεγχο της συνδρομής των προϋποθέσεων της 
παραγράφου αυτής και της αυθεντικότητας της σύμβασης". 

Άρθρο 66 

Στο άρθρο 33 του ν.1806/1988, όπως συνεπληρώθη από 
το άρθρο 56 του ν. 1892/1990 (ΦΕΚ 101 Α'), προστίθενται 
παράγραφοι 14, 15 και 16 ως εξής: 

"14. Το διοικητικό συμβούλιο του Χρηματιστηρίου Αξιών 
Αθηνών δύναται να μεταβιβάζει και να εκμισθώνει στην Α.Ε. 
Αποθετηρίων Τίτλων κάθε κινητό πράγμα προοριζόμενο για 
την εξυπηρέτηση της εκκαθαρίσεως των χρηματιστηριακών 
συναλλαγών, ιδίως έπιπλα, μηχανήματα, προγράμματα ηλε¬ 
κτρονικών υπολογιστών και να εκμισθώνει προς αυτή 
χώρους ακινήτων του Χρηματιστηρίου, χωρίς διενέργεια 
δημόσιου πλειοδοτικού διαγωνισμού. 

Κάθε δαπάνη που πραγματοποιήθηκε για τη σύσταση της 
Α.Ε. Αποθετηρίων Τίτλων αποδίδεται στο Χρηματιστήριο με 
απόφαση του διοικητικού συμβουλίου της Α.Ε. Αποθετηρίων 
Τίτλων εντός προθεσμίας 6 μηνών από της συστάσεως της 
εταιρίας. 

15. Σε περίπτωση, κατά την οποία μια εταιρία προβαίνει 
σε αύξηση του κεφαλαίου της, με έκδοση νέων ονομαστικών 
μετοχών, υποχρεούται να καταθέσει το σύνολο των νέων 
μετοχών εκ της αυξήσεως του μετοχικού κεφαλαίου στην 
Α.Ε. Αποθετηρίων Τίτλων, μαζί με αναλυτική κατάσταση ή 
κατάλληλο ηλεκτρονικό μέσο, με βεβαίωση του περιεχομέ¬ 
νου του, τα οποία περιλαμβάνουν τους κατόχους των νέων 
μετοχών ονομασπκώς καθώς και τον αριθμό των μετοχών 
για κάθε μέτοχο. Η Α.Ε. Αποθετηρίων Τίτλων εκδίδει 
αποθετήρια έγγραφα στο όνομα εκάστου μετόχου, τα οποία 
διαβιβάζει στην εκδότρια εταιρία, με αναλυτική κατάσταση 
ή με κατάλληλο ηλεκτρονικό μέσο με βεβαίωση του 
περιεχομένου του, που περιλαμβάνουν τους μετόχους, τον 
αύξοντα και τον ειδικό κωδικό αριθμό του αποθετηρίου 
εγγράφου εκάστου μετόχου. Η εκδότρια εταιρία υποχρεού- 
ται να παραδίδει τα ανωτέρω αποθετήρια έγγραφα στους 
δικαιούχους. Τα έξοδα εκδόσεων των αποθετηρίων εγγρά¬ 
φων βαρύνουν την εκδότρια εταιρία. 

16. Το αποθετήριο έγγραφο είναι αξιόγραφο". 

Άρθρο 67 

Το δεύτερο εδάφιό της παρ. 1 του άρθρου 25 του ν. 
1892/1990 (ΦΕΚ 101 Α') αντικαθίσταται αφότου ίσχυσε ως 
εξής: 

"Από την απαγόρευση αυτήν εξαιρούνται οι μεταβιβάσεις 
μετοχών εισηγμένων σε ελληνικό χρηματιστήριο, οι συμβά¬ 
σεις γονικής παροχής, μισθώσεως μέχρι έξι ετών, κανονι¬ 
σμού ορίων, διανομής κοινού και μεταβιβάσεως ποσοστού 
εξ αδιαιρέτου μεταξύ συγκυριών." 

Άρθρο 68 

Ποσοστό δυόμισι τοις εκατό (2,5%) επί της εκάστοτε 
συνδρομής, που καταβάλλουν τα μέλη του Χρηματιστηρίου 
Αξιών Αθηνών ως συνδρομή τους στο Χρηματιστήριο, 
διατίθεται για την κάλυψη ενδεχόμενων λαθών κατά τη 
διεξαγωγή των χρηματιστηριακών συναλλαγών. Κάθε ετήσιο 
πλεόνασμα από το ανωτέρω έσοδο περιέρχεται στο ταμείο 
αλληλοβοήθειας του προσωπικού του Χρηματιστηρίου στο 
τέλος εκάστης χρήσεως. 


Άρθρο 69 

Εταιρία εισηγμένη στο Χρηματιστήριο Αξιών Αθηνών 
δύναται να αγοράσει μέσω του Χρηματιστηρίου μετοχές της 
μέχρι ποσοστού δέκα τοις εκατό (10%) του συνολικού 
αριθμού αυτών. Με προεδρικό διάταγμα, μετά από πρόταση 
του Υπουργού Εθνικής Οικονομίας και γνώμη της επιτροπής 
κεφαλαιαγοράς, καθορίζονται οι λεπτομέρειες εφαρμογής 
της διατάξεως αυτής. 

Άρθρο 70 

Με απόφαση της επιτροπής κεφαλαιαγοράς είναι δυνατός 
ο καθορισμός νέων χρηματιστηριακών πραγμάτων, όπως τα 
χρηματοοικονομικά συμβατικά ή καταχωρημένα δικαιώματα 
προτιμήσεως, τα δικαιώματα ή συμβάσεις εγγραφής απο- 
κτήσεως ή εκχωρήσεως μετοχών ή ομολογιών, τα χρημα¬ 
τοοικονομικά προθεσμιακά συμβόλαια, με αντικείμενο ομο¬ 
λογίες ή μετοχές ή χρηματοοικονομικούς δείκτες, καθώς 
και τα προς αυτά εξομοιούμενα εκάστοτε άλλα αξιόγραφα. 
Με την ίδια απόφαση ορίζονται οι λεπτομέρειες εφαρμογής 
της διατάξεως αυτής. 

Με απόφαση της επιτροπής κεφαλαιαγοράς, ορίζονται οι 
όροι και οι προϋποθέσεις εκδόσεως και εισαγωγής προς 
διαπραγμάτευση σε χρηματιστήρια αξιών νέων χρηματιστη¬ 
ριακών πραγμάτων. 

Άρθρο 71 

1. Η παρ. 4 του άρθρου 15 του ν. 3632/1928 αντικαθί¬ 
σταται ως εξής: 

"4. Η απευθείας μεταξύ πωλητή και αγοραστή αγοραπω¬ 
λησία τοις μετρητοίς θεωρείται έγκυρη, εκτός αν ασκείται 
κατ' επάγγελμα από κάποιον από τους συμβαλλόμενους". 

2. Τα μέλη του Χρηματιστηρίου Αξιών Αθηνών δύνανται 
να διατηρούν γραφεία πέραν των κεντρικών γραφείων της 
έδρας τους, μόνο μετά από άδεια της επιτροπής κεφαλαια¬ 
γοράς, που εκδίδεται κατόπιν εισηγήσεως του Δ.Σ. του 
Χρηματιστηρίου. 

Υποχρεούνται δε να ορίζουν υπεύθυνο υπάλληλό τους 
απασχολούμενο στα παραπάνω γραφεία, ο οποίος θα 
εγκρίνεται από την επιτροπή κεφαλαιαγοράς. Σε περίπτωση 
μεταβολής του εργοδότη απαιτείται νέα έγκριση. 

3. Η προηγούμενη άδεια και έγκριση χορηγούνται, εφ' 
όσον τα ανωτέρω πρόσωπα πληρούν τις προϋποθέσεις που 
θα καθορίζει εκάστοτε με απόφασή της η επιτροπή 
κεφαλαιαγοράς. 

Η επωνυμία ή το όνομα του μέλους, το όνομα του 
υπεύθυνου υπαλλήλου και οι αριθμοί αδείας και έγκρισης 
αναγράφονται υποχρεωτικά στο γραφείο και σε εμφανή 
θέση. 

4. Με προεδρικό διάταγμα, προτάσει του Υπουργού 
Εθνικής Οικονομίας μετά από γνώμη της επιτροπής κεφα¬ 
λαιαγοράς και του διοικητικού συμβουλίου του Χρηματιστη¬ 
ρίου Αθηνών, ρυθμίζεται κάθε θέμα αναφερόμενο στην 
άσκηση του λειτουργήματος του μέλους του Χρηματιστηρίου 
Αξιών Αθηνών και των προστηθέντων απ' αυτό προσώπων, 
όπως η υποχρέωση πίστης, εχεμύθειας, ενημέρωσης πελα¬ 
τών, τήρησης εγγράφου τύπου για τις συμβάσεις και εν 
γένει θέσπιση κανόνων δεοντολογίας του λειτουργήματος. 

Άρθρο 72 

1. Όποιος διασπείρει εν γνώσει του ψευδείς ή ανακριβείς 

πληροφορίες, δια του τύπου ή καθ' οιονδήποτε άλλον 
τρόπο, οι οποίες δύνανται να επηρεάσουν την τιμή μιας ή 
περισσότερων κινητών αξιών εισηγμένων σε χρηματιστήρια 
αξιών, τιμωρείται με φυλάκιση και με χρηματική ποινή μέχρι 
εκατό εκατομμυρίων δραχμών. 

2. Πρόσημο μέχρι εκατό εκατομμύρια (100.000.000) 
δραχμές επιβάλλεται από την επιτροπή κεφαλαιαγοράς στα 
μέλη Δ.Σ. εταιριών εισηγμένων στο Χρηματιστήριο Αξιών 
Αθηνών, καθώς και στους αναδόχους εκδόσεων και στους 
χρηματοοικονομικούς συμβούλους επιχειρήσεων, όταν δη¬ 
μοσιεύουν καθ' οιονδήποτε τρόπο ανακριβείς ή παραπλα¬ 
νητικές πληροφορίες, οι οποίες ως εκ της φύσεώς τους 
μπορεί να προκαλέσουν ζημία στους επενδυτές. 

3. Με αποφάσεις των Υπουργών Εθνικής Οικονομίας και 
Δικαιοσύνης, ύστερα από γνώμη του Δ.Σ του Χρηματιστη¬ 
ρίου Αξιών Αθηνών και της επιτροπής κεφαλαιαγοράς, 
δύνανται να αναπροσαρμόζονται τα ποσά που προβλέπονται 
στις παραγράφους 1 και 2 του Παρόντος. 

•Αρθρο 73 

1. Μέλος του χρηματιστηρίου, που χρησιμοποιεί κατά τη . 
διάρκεια της συνεδριάσεως του χρηματιστηρίου παραπλα¬ 
νητικά ή απατηλά μέσα ή μεθόδους, με σκοπό τον 
προσπορισμό παρανόμου περιουσιακού οφέλους για τον 
εαυτόν του ή για τρίτο, τιμωρείται με φυλάκιση και με 
χρηματική ποινή μέχρι εκατό εκατομμυρίων δραχμών. Ως 
παραπλανητικό ή απατηλό μέσο ή μέθοδος θεωρείται η 
πρόκληση ή ματαίωση χρηματιστηριακής συναλλαγής επί 
συγκεκριμένης εισηγμένης κινητής αξίας, καθώς και η καθ' 
οιονδήποτε τρόπο επίδραση επί της συναλλαγής αυτής. 

2. Με αποφάσεις των Υπουργών Εθνικής Οικονομίας και 
Δικαιοσύνης, ύστερα από γνώμη του Δ.Σ. του Χρηματιστη¬ 
ρίου Αξιών Αθηνών και της επιτροπής κεφαλαιαγοράς, 
δύναται να αναπροσαρμόζεται το ποσό της χρηματικής 
ποινής που προβλέπεται στην παρ. 1 του παρόντος. 

Άρθρο 74 

Στο άρθρο 15 του ν. 3632/1928 προστίθενται παράγραφοι 
7, 8 και 9 ως εξής: 

"7. Η εξωχρηματιστηριακή πώληση εντόκων γραμματίων 
ή ομολόγων του Δημοσίου ή ομολογιών εισηγμένων στο 
Χρηματιστήριο Αξιών Αθηνών με οποιεσδήποτε ειδικές 
συμφωνίες, όπως, ενδεικτικά, συμφωνίες επαναγοράς, επα- 
ναπωλήσεως και υπό προθεσμία, είναι έγκυρη, εφ' όσον ο 
αγοραστής ή ο πωλητής ή και οι δύο είναι τράπεζες ή μέλη 
του Χρηματιστηρίου. 

8. Η εξωχρηματιστηριακή πώληση μετοχών με πίστωση 
του τιμήματος είναι έγκυρη μόνον εάν ο πωλητής είναι 
τράπεζα και οι πωλούμενες μετοχές αντιπροσωπεύουν 
ποσοστό τουλάχιστον τριάντα τοις εκατό (30%) των 
μετοχών της εκδότριας εταιρίας. 

9. Συμβάσεις των παραγράφων 7 και 8, οι οποίες έχουν 
συναφθεί προ της ισχύος του παρόντος νόμου, είναι εξ 
υπαρχής έγκυρες". 

Άρθρο 75 

1.0 υποχρεωτικός έλεγχος της οικονομικής διαχειρίσεως 
ανωνύμων εταιρειών, ιδρυμάτων, οργανισμών, επιχειρήσεων 
και εκμεταλλεύσεων, που απαιτεί αυξημένα προσόντα, 
ασκείται από ορκωτούς ελεγκτές εγγραφόμενους σε ειδικό 
μητρώο, σύμφωνα με τα οριζόμενα στο κατωτέρω προεδρικό 
διάταγμα 


Στο ανωτέρω μητρώο εγγράφονται οι ήδη υπηρετούντες 
ορκωτοί λογιστές, καθώς και όσοι πληρούν τα προσόντα 
και τις προϋποθέσεις που καθορίζονται με το προεδρικό 
διάταγμα της παραγράφου 2 του παρόντος. 

2. Με προεδρικό διάταγμα, που εκδίδεται με πρόταση των 
Υπουργών Εθνικής Οικονομίας και Εμπορίου, μετά γνώμη 
του Ο.Ε.Ε., καθορίζονται οι ειδικότεροι όροι οργανώσεως 
και λειτουργίας του Σώματος Ορκωτών Ελεγκτών και 
μητρώου αυτών, ασκήσεως του επαγγέλματος του ορκωτού 
ελεγκτή και εγγραφής του στο ανωτέρω μητρώο, οι όροι 
συνθέσεως και λειτουργίας, ως και οι αρμοδιότητες του 
εποπτικού και του πειθαρχικού συμβουλίου του Σώματος 
Ορκωτών Ελεγκτών και της γραμματείας αυτού, οι υπο¬ 
χρεώσεις, τα ασυμβίβαστα και τα κωλύματα, στα οποία 
υπόκεινται οι ορκωτοί ελεγκτές, τα ελάχιστα όρια αμοιβών 
τους και κάθε άλλη αναγκαία λεπτομέρεια για την εφαρμογή 
του παρόντος. 

3. Με εκδιδόμενο όμοιο διάταγμα προσαρμόζονται οι 
διατάξεις της νομοθεσίας για τις Α.Ε. και Ε.Π.Ε. προς τις 
διατάξεις του παρόντος άρθρου και καθορίζονται οι πόροι 
του εποπτικού συμβουλίου. 

4. Η εφαρμογή των προεδρικών διαταγμάτων των παρα¬ 
γράφων 2 και 3 του παρόντος άρθρου αρχίζει μετά ένα (1) 
έτος από της δημόσιεύσεώς τους στην Εφημερίδα της 
Κυβερνήσεως, οπότε καταργείται κάθε αντίθετη διάταξη της 
ισχύουσας νομοθεσίας περί του Σώματος των Ορκωτών 
Λογιστών. 

5. Το προεδρικό διάταγμα, το οποίο εκδίδεται βάσει της 
παρ. 2 του παρόντος άρθρου, διέπεται από τις ακόλουθες 
βασικές αρχές: 

1. Ο θεσμός και τα προσόντα του ορκωτού ελεγκτή θα 
διέπεται από τα προβλεπόμενα στην 8η οδηγία της ΕΟΚ. 

2. Η εξασφάλιση πλήρους ανεξαρτησίας του ελεγκτή από 
τον ελεγχόμενο. 

3. Η κατοχύρωση της μη διαπραγμάτευσης της αμοιβής 
μεταξύ ελεγκτή και ελεγχομένου. 

4. Η καθιέρωση αυστηρών ασυμβίβαστων της ιδιότητας 
του ελεγκτή προς οποιαδήποτε άλλη άμισθη ή έμμισθη 
απασχόληση. 


ΚΕΦΑΛΑΙΟ Δ* 

ΣΥΣΤΑΣΗ ΟΡΓΑΝΟΥ ΕΠΟΠΤΕΙΑΣ ΚΕΦΑΛΑΙΑΓΟΡΑΣ 
ΚΑΙ ΑΡΜΟΔΙΟΤΗΤΕΣ ΑΥΤΟΥ 

Άρθρο 76 

Συνιστάται νομικό πρόσωπο δημοσίου δικαίου με έδρα την 
πόλη των Αθηνών και υπό την επωνυμία Επιτροπή 
Κεφαλαιαγοράς", εποπτευόμενο από τον Υπουργό Εθνικής 
Οικονομίας. 

Άρθρο 77 

Η επιτροπή κεφαλαιαγοράς διοικείται από επταμελές 
διοικητικό συμβούλιο. Τα μέλη του διοικητικού συμβουλίου 
είναι πρόσωπα αναγνωρισμένου κύρους και διαθέτουν 
ειδικές γνώσεις και εμπειρία σε θέματα κεφαλαιαγοράς. Ο 
πρόεδρος, ο αντιπρόεδρος και τρία εκ των μελών του 
διοικητικού συμβουλίου είναι πλήρους και αποκλειστικής 
απασχολήσεως. Εκ των επτά μελών ένα προέρχεται από 
την Τράπεζα της Ελλάδος και ένα τουλάχιστον είναι 
νομομαθής. 

Με απόφαση του Υπουργού Εθνικής Οικονομίας: 

α) Διορίζονται ο πρόεδρος, ο αντιπρόεδρος και τα λοιπά 
μέλη του διοικητικού συμβουλίου επί εξαετεί θητεία, η οποία 
δύναται να ανανεώνεται άπαξ για ίσο χρονικό διάστημα και 
καθορίζονται οι αμοιβές αυτών. 

Κατ' εξαίρεση η θητεία των μελών του πρώτου διοικητικού 
συμβουλίου ορίζεται ως εξής: 

- δύο εκ των μελών διορίζονται επί διετεί, δύο επί 
τετραετεί και δύο επί εξαετεί θητεία 

- η θητεία του προέδρου του πρώτου διοικητικού 
συμβουλίου ορίζεται εξαετής. 

β) Διακόπτεται η θητεία του προέδρου, αντιπροέδρου και 
των μελών του διοικητικού συμβουλίου της επιτροπής 
κεφαλαιαγοράς, λόγω σοβαρού πειθαρχικού παραπτώματος 
εκ των αναφερομένων στον κανονισμό της ή αξιόποινης 
πράξεως εκ προθέσεως, τιμωρουμένης με στερητική της 
ελευθερίας ποινή ανώτερης του ενός έτους. 

γ) Σε περίπτωση διακοπής της θητείας μέλους, για το 
νεοδιοριζόμενο μέλος ορίζεται ως χρόνος θητείας το 
υπόλοιπο της θητείας του αντικατασταθέντος μέλους. 

Άρθρο 78 

Η επιτροπή κεφαλαιαγοράς έχει τις κάτωθι αρμοδιότητες: 

α. Εκδίδει πράξεις κανονιστικού χαρακτήρα όπου προ- 
βλέπεται απ' το νόμο, όπως επί θεμάτων σχετικών με τις 
χρηματοοικονομικές καταστάσεις των Ανωνύμων Χρηματι¬ 
στηριακών Εταιριών, των Εταιριών Επενδύσεων Χαρτοφυ¬ 
λακίου και των Α.Ε. Διαχειρίσεως Αμοιβαίων Κεφαλαίων, επί 
καθορισμού νέων χρηματιστηριακών πραγμάτων και χρημα¬ 
τιστηριακών συναλλαγών, αποθετηρίου τίτλων, κεφαλαίου 
ασφαλείας χρηματιστηριακών συναλλαγών, των ορίων της 
επενδυτικής πολιτικής των Εταιριών Επενδύσεων Χαρτο¬ 
φυλακίου και των Α.Ε. Διαχειρίσεως Αμοιβαίων Κεφαλαίων, 
των μεθόδων αποτιμήσεως μη εισηγμένων σε χρηματιστήριο 
κινητών αξιών, του ανωτάτου αριθμού μελών του Χρηματι¬ 
στηρίου Αξιών Αθηνών, επί καθορισμού των κριτηρίων 
ασκήσεως του λειτουργήματος αυτών, εξειδικεύσεως κρι¬ 
τηρίων χορηγήσεως άδειας λειτουργίας των Ανωνύμων 
Χρηματιστηριακών Εταιριών, Εταιριών Επενδύσεων Χαρτο¬ 
φυλακίου και Α.Ε. Διαχειρίσεως Αμοιβαίων Κεφαλαίων και 
αναπροσαρμογής του ελάχιστου ύψους του μετοχικού 
κεφαλαίου των ανωτέρω εταιριών. 

β. Χορηγεί και ανακαλεί άδειες Ανωνύμων Χρηματιστη¬ 
ριακών Εταιριών, Εταιριών Επενδύσεων Χαρτοφυλακίου και 
Α.Ε. Διαχειρίσεως Αμοιβαίων Κεφαλαίων και τηρεί μητρώο 
των εταιριών αυτών, αποφασίζει επί της εισαγωγής εταιριών 
στο Χρηματιστήριο Αξιών Αθηνών στις περιπτώσεις των 
άρθρων 3 επ. του προεδρικού διατάγματος 350/1985 (ΦΕΚ 
126 Α'), προβαίνει σε αναστολή της διαπραγματεύσεως των 
μετοχών, διαγραφή αυτών, διορίζει επιτρόπους όπου προ- 
βλέπεται από το νόμο, χορηγεί άδειες εκδόσεως τίτλων 
σταθερού εισοδήματος και αυξήσεως μετοχικών κεφαλαίων 
δια δημοσίας εγγραφής, άδειες μεταβιβάσεως μετοχών 
Ανωνύμων Χρηματιστηριακών Εταιριών και Εταιριών Επεν¬ 
δύσεων Χαρτοφυλακίου, εγκρίνει και τροποποιεί κανονι¬ 
σμούς και καταστατικά αυτών και διορίζει χρηματιστηριακούς 
εκπροσώπους και χρηματιστές. 

γ. Γνωμοδοτεί προς τον Υπουργό Εθνικής Οικονομίας επί 
θεμάτων κεφαλαιαγοράς. 

δ. Διενεργεί ελέγχους σε εταιρίες, των οποίων οι μετοχές 
είναι εισηγμένες στο Χρηματιστήριο Αξιών Αθηνών, σε 
Ανώνυμες Χρηματιστηριακές Εταιρίες, σε συμβούλους χρη¬ 
ματιστηριακών επενδύσεων, σέ Εταιρίες Επενδύσεων Χαρ¬ 
τοφυλακίου και Διαχειρίσεως Αμοιβαίων Κεφαλαίων, στην 


Α.Ε. Αποθετηρίων Τίτλων, σχετικά με την εφαρμογή των 
διατάξεων της κειμένης νομοθεσίας, ιδία, ελέγχει την 
τήρηση των κανόνων δεοντολογίας από τα στελέχη αυτών 
των εταιριών και προβαίνει σε ανακοινώσεις επί των 
αποτελεσμάτων των ελέγχων. 

ε. Επιβάλλει τις από το νόμο προβλεπόμενες κυρώσεις 
και πειθαρχικές ποινές. 

στ. Επιλαμβάνεται των περιπτώσεων που συνδέονται με 
την εκμετάλλευση εσωτερικών πληροφοριών, σύμφωνα με 
τις κείμενες διατάξεις. 

ζ. Ρυθμίζει κάθε θέμα που έχει σχέση με την ομαλή 
λειτουργία της χρηματιστηριακής αγοράς, την τήρηση της 
χρηματιστηριακής νομοθεσίας και κάθε άλλο θέμα που 
απορρέει από άλλες διατάξεις. 

η. Η επιτροπή κεφαλαιαγοράς εποπτεύει την τήρηση των 
διατάξεων του παρόντος νόμου και δικαιούται να ζητεί κάθε 
πληροφορία αναγκαία για την άσκηση του έργου της. 

θ. Η επιτροπή κεφαλαιαγοράς συνεργάζεται με τις άλλες 
αρμόδιες αρχές για την άσκηση εποπτείας και ελέγχου στον 
ευρύτερο χρηματοπιστωτικό τομέα καθώς και με τις αντί¬ 
στοιχες αρμόδιες αρχές των άλλων Κρατών-Μελών των 
Ευρωπαϊκών Κοινοτήτων. 

ι. Η επιτροπή κεφαλαιαγοράς αποτιμά την αξία των 
κινητών και ακινήτων πραγμάτων που εξυπηρετούν άμεσες 
λειτουργικές ανάγκες των εταιριών επενδύσεων χαρτοφυ¬ 
λακίου. 

ια. Με πράξεις της επιτροπής κεφαλαιαγοράς δημοσιευό¬ 
μενες στην Εφημερίδα της Κυβερνήσέως, ρυθμίζονται οι 
λεπτομέρειες εφαρμογής αυτού του άρθρου. 

Άρθρο 79 

Η επιτροπή κεφαλαιαγοράς έχει τους εξής πόρους: 

α) ποσοστό δύο δεκάτων τοις χιλίοις (0,2 ο/οο) επί των 
νέων εκδόσεων κινητών αξιών. 

β) ποσοστό δέκα τοις εκατό (10%) επί των καταβαλλο- 
μένων από τα μέλη του χρηματιστηρίου ποσοστού επί των 
συναλλαγών. 

γ) ποσοστό δέκα τοις εκατό (10%) επί των καθαρών 
κερδών της εταιρίας αποθετηρίων. 

δ) τα επιβαλλόμενα από την επιτροπή κεφαλαιαγοράς 
πρόστιμα. 

\ 

Άρθρο 80 

Με προεδρικό διάταγμα, κατόπιν προτάσεως του Υπουρ¬ 
γού Εθνικής Οικονομίας, ρυθμίζεται κάθε θέμα σχετικό με 
τον κανονισμό, την εσωτερική οργάνωση και λειτουργία της 
επιτροπής κεφαλαιαγοράς, περιλαμβανομένων και των πει¬ 
θαρχικών κανόνων που διέπουν τα μέλη του διοικητικού 
συμβουλίου και τους υπαλλήλους της, τον αριθμό του 
υπαλληλικού προσωπικού και των στελεχών της, τις αμοιβές 
των ανωτέρω, την υπηρεσιακή κατάσταση του εν γένει 
προσωπικού και τη διαδικασία μετάταξης και απόσπασης 
κατά παρέκκλιση των κειμένων διατάξεων και κάθε άλλο 
ειδικό θέμα και αναγκαία λεπτομέρεια που αφορά στην 
εσωτερική οργάνωση και λειτουργία του ανωτέρω ν.π.δ.δ.. 

Άρθρο 81 

1. Το εν γένει προσωπικό της επιτροπής κεφαλαιαγοράς 
μπορεί να προέρχεται εν μέρει ή εν όλω από μετάταξη ή 
απόσπαση από υπουργεία ή άλλα ν.π.δ.δ. και δημόσιους 
οργανισμούς. Δια π.δ. κατόπιν προτάσεως του Υπουργού 

Εθνικής Οικονομίας δύναται να ρυθμίζεται κατά παρέκκλιση 
των ισχυουσών διατάξεων η υπηρεσιακή κατάσταση του εν 
γένει προσωπικού και η διαδικασία μετάταξης ή απόσπασης 
αυτού. 

2. Όπου στην κείμενη νομοθεσία αναφέρεται "επιτροπή 
κεφαλαιαγοράς" νοείται η επιτροπή κεφαλαιαγοράς του 
παρόντος νόμου. 

3. Όπου στο νόμο αυτόν προβλέπεται έκδοση αποφάσεως 
της επιτροπής κεφαλαιαγοράς, νοείται απόφαση του διοι¬ 
κητικού συμβουλίου της επιτροπής κεφαλαιαγοράς. 

4. Οι αποφάσεις της επιτροπής κεφαλαιαγοράς, των 
οποίων η έκδοση προβλέπεται από τις ανωτέρω διατάξεις 
αυτού του νόμου, δημοσιεύονται στην Εφημερίδα της 
Κυβερνήσεως. 

ΚΕΦΑΛΑΙΟ Ε' 

ΜΕΤΑΒΑΤΙΚΕΣ ΚΑΙ ΛΟΙΠΕΣ ΔΙΑΤΑΞΕΙΣ 

Άρθρο 82 

1. Οι εταιρίες επενδύσεων χαρτοφυλακίου, οι Α.Ε. δια- 
χειρίσεως και τα αμοιβαία κεφάλαια, που έχουν συσταθεί 
και λειτουργούν σύμφωνα με το ν.δ. 608/1970 "Περί εταιριών 
επενδύσεων χαρτοφυλακίου και αμοιβαίων κεφαλαίων" (ΦΕΚ 
170 Α') υπάγονται σπς διατάξεις του παρόντος νόμου και 
υποχρεούνται να συμμορφωθούν με αυτές εντός ενός έτους 
από την έναρξη ισχύος του. Όπου στην κείμενη νομοθεσία 
γίνεται αναφορά σε εταιρία επενδύσεων χαρτοφυλακίου, 
Α.Ε. διαχειρίσεως και αμοιβαίο κεφάλαιο του ν.δ. 608/1970 
(ΦΕΚ 170 Α'), νοείται αντιστοίχως εταιρία επενδύσεων 
χαρτοφυλακίου, Α.Ε. διαχειρίσεως και αμοιβαίο κεφάλαιο του 
παρόντος νόμου. 

2. Από την έναρξη ισχύος του παρόντος καταργείται το 
ν.δ. 608/1970 (ΦΕΚ 170 Α'), καθώς και κάθε άλλη διάταξη 
νόμου ή κανονιστικής πράξεως, που αντίκειται στον παρόντα 
νόμο. 

Άρθρο 83 

Καταργείται ο νόμος 431/1976 (ΦΕΚ 236 Α') περί 
συμπληρώσεως και τροποποιήσεως των περί λειτουργίας 
και ελέγχου των τραπεζικών διατάξεων. 

Άρθρο 84 

1) Τράπεζες δύνανται να ιδρύουν εντός έτους από της 
δημοσιεύσεως του παρόντος νόμου ανώνυμες εταιρίες 
διαχειρίσεως και ρευστοποιήσεως στοιχείων του ενεργητι¬ 
κού ή του παθητικού τους. Το μετοχικό τους κεφάλαιο είναι 
τουλάχιστον 1.000.000.000 δρχ.. Οι μετοχές των εταιριών 
αυτών είναι ονομαστικές. Στην επωνυμία τους πρέπει να 
περιλαμβάνονται οι λέξεις "Εταιρία Διαχειρίσεως Ενεργητι¬ 
κού Παθητικού". 

2(α) Οι εισφορές σε είδος κατά την ίδρυση της εταιρίας, 
που συνίστανται σε απαιτήσεις, ολόκληρες συμβάσεις, 
χρεόγραφα, ακίνητα κ.λπ., είναι απαλλαγμένες από φόρο 
με εξαίρεση το φόρο, συγκεντρώσεως κεφαλαίου και το 
φόρο προστιθέμενης αξίας, τέλος χαρτοσήμου, εισφορές, 
παρακρατήσεις και οποιοδήποτε γενικά δημοσιονομικό βά¬ 
ρος ή υποχρέωση είτε προς το Δημόσιο, είτε προς τρίτους. 

2(β) Οι ανωτέρω αντικειμενικές φορολογικές απαλλαγές 
ισχύουν και για κάθε μεταβίβαση περιουσιακών στοιχείων 
από τις ιδρύτριες τράπεζες προς τις θυγατρικές τους 


εταιρίες του παρόντος άρθρου, η οποία δεν γίνεται με . 
μορφή εισφοράς, ή και ανπστρόφως για κάθε μεταβίβαση 
περιουσιακών στοιχείων από τις εταιρίες του παρόντος 
άρθρου προς τις ιδρύτριες τράπεζες. 

2(γ) I. Για τις μεταβιβάσεις περιουσιακών στοιχείων των 
προηγούμενων παραγράφων του παρόντος άρθρου τα τυχόν 
συμβολαιογραφικά έξοδα, τα έξοδα εγγραφής στα δημόσια 
βιβλία κ.λπ. υπολογίζονται με βάση τις σχετικές διατάξεις 
του ν. 4171/1961 (ΦΕΚ 93 Α'), όπως ισχύει σήμερα. 

II. Ως αξία των απαιτήσεων των τραπεζών, που εισφέ¬ 
ρονται προς τις εταιρίες του παρόντος άρθρου για την 
κάλυψη του μετοχικού κεφαλαίου ή που μεταβιβάζονται σ' 
αυτές μετά την ίδρυση, μπορεί να λογίζεται η εμφανιζομένη 
στα βιβλία της εισφεροϋσης τράπεζας, ύστερα από έγκριση 
του Υπουργού Εμπορίου. 

3(α) Οι μεταβιβάσεις περιουσιακών στοιχείων, που ρυθμί¬ 
ζονται στα πιο πάνω άρθρα, συνεπάγονται, πλήν αντίθετης 
συμφωνίας, συμμεταβίβαση όλων των παρεπόμενων συμφω¬ 
νητικών, δικαιωμάτων, προνομίων, ασφαλειών εμπραγμάτων 
και προσωπικών, χωρίς τη σύμπραξη ή ακόμα και συναίνεση 
του υποχρέου. Η μεταβίβαση αναγγέλλεται στους υπό¬ 
χρεους με κάθε τρόπο. Οι αρμόδιοι σημειώνουν στα δημόσια 
βιβλία τις μεταβολές με την αίτηση της ανώνυμης τραπε¬ 
ζικής εταιρίας ή της θυγατρικής της. 

3(β) Για μεταβιβαζόμενες επίδικες απαιτήσεις ή για 
μεταβιβάσεις στο στάδιο της αναγκαστικής εκτέλεσης, η 
διαδικασία και οι επί μέρους διαδικαστικές πράξεις συνεχί¬ 
ζονται στο όνομα του διαδόχου ύστερα από δήλωση για τη 
μεταβολή, που γίνεται δια δικογράφου ή καταχωρίζεται στα 
πρακτικά προκειμένου για δίκη ή προς τον υπάλληλο επί 
του πλειστηριασμού προκειμένου για εκτέλεση. 

3(γ) Σπς συγχωνεύσεις τραπεζικών ανωνύμων εταιριών 
μεταξύ τους ή τραπεζικής ανώνυμης εταιρίας και θυγατρικής 
της εταιρίας διαχειρίσεως στοιχείων ενεργητικού και παθη¬ 
τικού, εξακολουθεί να εφαρμόζεται και εφεξής, το άρθρο 6 
του ν. 2292/1953 "Περί συγχωνεύσεώς ανωνύμων τραπεζι¬ 
κών εταιριών" (ΦΕΚ 31 Α'). Τυχόν αύξηση του μετοχικού 
κεφαλαίου δεν απαλλάσσεται του φόρου συγκεντρώσεως 
κεφαλαίου. 

Άρθρο 85 

1. Το Δημόσιο δύναται να αγοράζει τοις μετρητοίς 
μετοχές και άλλους τίτλους εκδόσεως τραπεζών στο 
εσωτερικό και το εξωτερικό. 

2. Επί των πόσης φύσεως στοιχείων του ενεργητικού και 
παθητικού των εταιριών του άρθρου 84 του παρόντος, 
εφαρμόζονται αναλόγως οι νόμοι και οι αποφάσεις των 
αρμόδιων αρχών, οι οποίες εφαρμόζονται επί των ομοίων 
στοιχείων των μητρικών τους τραπεζών. Τα ανωτέρω 
ισχύουν και για τον εκτοκισμό του κεφαλαίου και των τόκων 
απαιτήσεων των εταιριών αυτών, τη φορολογία επί των 

τόκων και ας προβλέψεις επισφαλών απαιτήσεων. 

\ 

3. Οι τραπεζικές · ανώνυμες εταιρίες, οι οποίες έχουν 
θυγατρικές ανώνυμες εταιρίες διαχειρίσεως στοιχείων ε¬ 
νεργητικού και παθητικού, δύνανται να εκπίπτουν από τα 
ακαθάριστα έσοδά των για τον προσδιορισμό των αποτε¬ 
λεσμάτων χρήσεως, άνευ ποσοτικού περιορισμού, αφορο¬ 
λόγητες προβλέψεις για υποτίμηση της αξίας της συμ¬ 
μετοχής των σπς θυγατρικές των εταιρίες διαχειρίσεως 
στοιχείων ενεργητικού και παθητικού. Οι προβλέψεις αυτές 
δεν μπορούν να υπερβούν το ύψος του μετοχικού κεφαλαίου 
της θυγατρικής επιχειρήσεως. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟΙ 


Άρθρο Θ6 

Με απόφαση του διοικητικού σιιμβουλίου των ανωνύμων 
τραπεζικών εταιριών ή κατόπιν γενικής εξουσιοδοτήσεώς 
του, αποφασίζεται η απόσπαση πόσης κατηγορίας προσω¬ 
πικού, παρέχοντος προς αυτές υπηρεσίες στις θυγατρικές 
εταιρίες διαχειρίσεως και ρευστοποιήσεως στοιχείων ενερ¬ 
γητικού και παθητικού. Το αποσπώμενο προσωπικό διατηρεί 
τα εργασιακά και ασφαλιστικά του δικαιώματα. 

Άρθρο 87 

Οι λεπτομέρειες εφαρμογής των άρθρων 84, 85 και 86 
ρυθμίζονται με κοινές αποφάσεις των Υπουργών Εθνικής 
Οικονομίας και Οικονομικών. 

Άρθρο 88 


2. Οι συναπτόμενες εφεξής μισθώσεις ακινήτων της 
προηγούμενης παραγράφου, αν συνδυάζονται με την εκτέ¬ 
λεση έργων ανακαίνισης ή επέκτασης αυτών, δεν μπορεί 
να είναι διάρκειας μικρότερης των δώδεκα ετών. 

Άρθρο 90 

Η διάταξη της περίπτωσης δ' της παραγράφου 6 του 
άρθρου 9 του ν. 1965/1991 "Τροποποίηση και συμπλήρωση 
των κειμένων διατάξεων του Εθνικού Οργανισμού Φαρμάκων 
(Ε.Ο.Φ.)' (ΦΕΚ 146 Α ) αντικαθίσταται ως ακολούθως: 

"δ) Για την επαλήθευση των τιμών όλων των αλλοδαπών 
φαρμάκων (παρασκευαζομένων, συσκευαζομένων και εισα- 
γομένων) θα ερευνώνται οι τιμές πώλησης στις χώρες της 
Ευρώπης και τη χώρα προέλευσης. Με αγορανομική διάταξη 
καθορίζονται οι λεπτομέρειες του τρόπου επαλήθευσης". 


1. Η βεβαίωση μη πληρωμής επιταγής δύναται να 
συντάσσεται και από κατάστημα της πληρώτριας τράπεζας 
διαφορετικό από εκείνο στο οποίο τηρείται ο λογαριασμός, 
επί του οποίου σύρεται η επιταγή, ή και από κατάστημα 
τράπεζας διαφορετικής από την πληρώτρια. Η τελευταία 
αυτή τράπεζα ενεργεί μετά από σχετική εξουσιοδότηση του 
πληρωτή. 

2. Με κοινή απόφαση των Υπουργών Εθνικής Οικονομίας 
και Εμπορίου καθορίζονται ο χρόνος και οι λεπτομέρειες 
εφαρμογής της παρούσας διάταξης. 

Άρθρο 69 

1. Κατά παρέκκλιση των διατάξεων περί προστασίας της 
επαγγελματικής στέγης, οι μισθώσεις ακινήτων που ανήκουν 
κατά κυριότητα στον Ελληνικό Οργανισμό Τουρισμού ή 
τελούν υπό τη διοίκηση και διαχείριση αυτού ή ανήκουν 
σιην περιουσία ν.π.ι.δ., στα οποία ο Οργανισμός έχει την 
πλειοψηφία των μετοχών τους, κατά τη δημοσίευση του 
παρόντος νόμου, καθώς και των ακινήτων που ανήκουν 
στην περιουσία των ν.π.δ.δ. που υπάγονται στο Υπουργείο 
Τουρισμού, μετά τη λήξη του συμβατικού χρόνου και σε 
κάθε περίπτωση όχι προ της παρόδου εξαετίας από την 
έναρξή τους δεν υπόκεινται σε παράταση. Οι μισθωτές των 
παραπάνω ακινήτων των μισθώσεων, των οποίων ο χρόνος 
διάρκειας που ορίζεται στο προηγούμενο εδάφιο έληξε ή 
λήγει μέχρι 29 Φεβρουάριου 1992, υποχρεούνται σε από¬ 
δοση της χρήσης των μισθίων μετά την πάροδο της 
προθεσμίας αυτής. Στις διατάξεις της παρούσας παραγρά¬ 
φου υπάγονται και μισθώσεις εκμεταλλεύσεων που λειτουρ¬ 
γούν στα παραπάνω ακίνητα. Οι διατάξεις της παρούσας 
παραγράφου εφαρμόζονται και για τις μισθώσεις των 
ανωτέρω ακινήτων που έχουν παραχωρηθεί κατά χρήση σε 
ΟΤΑ και έχουν εκμισθωθεί από τους τελευταίους σε τρίτους. 

Στην τελευταία αυτήν περίπτωση απαιτείται σύμφωνη 
γνώμη των Ο.Τ.Α.. 


Άρθρο 91 

Η διάταξη του άρθρου 16 του ν. 1963/1991 "Τροποποίηση 
των διατάξεων της Φαρμακευτικής Νομοθεσίας και άλλες 
διατάξεις" ισχύει από της ημερομηνίας της δημοσίευσής του 
στην Εφημερίδα της Κυβερνήσεως. 

Άρθρο 92 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις εηί μέρους διατάξεις. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 30 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 

ΟΙΚΟΝΟΜΙΚΟΝ 

ΙΟ. ΠΑΛΑΙΟΚΡΑΣ ΣΑΣ 

ΔΙΚΑΙΟΣΥΝΗΣ 

ΜΙΧ. ΠΑΠΑΚΩΝΣΤΑΝΤΙΝΟΥ 


ΕΘΝΙΚΗΣ ΟΙΚΟΝΟΜΙΑΣ 
ΕΥΘ. ΧΡΙΣΤΟΔΟΥΛΟΥ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕ ΟΝ 

Γ. ΣΟΥΡΛΑΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΑΝ. ΑΝΔΡΙΑΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα τον Κράτους. 


Αθήνα, 30 Οκτωβρίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 


ΕΘΙΜΙΚΟ ΤΥΠΟΓΡΑΦΕ! 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49 .547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο-2531 


Η ετήσια συνδρομή είναι: 


α) Για το Τεύχος Α' 


ια) Για όλα τα Τεύχη 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











